USLOVI KORISCENJA - Richter Gedeon\nOvi uslovi korišćenja (dalje u tekstu „Uslovi korišćenja“) predstavljaju temeljne pravno obavezujuće uslove i rokove korišćenja usluga i informacija na ovom vebsajtu od strane korisnika ovog vebsajta (dalje u tekstu „Vebsajt“). Samim posetom ovom vebsajtu prihvatate kao obavezujuće ove Uslove korišćenja, koji stupaju na snagu već tokom vaše prve posete Vebsajtu. Ako se ne slažete sa niže navedenim uslovima, molimo vas da ne koristite Vebsajt.\nZa održavanje i rad Vebsajta odgovorna je kompanija: Gedeon Richter Plc H-1103 Budapest, Gyömrői út 19-21., Hungary, Cg. 01-10-040944 sa predstavništvom – PREDSTAVNIŠTVO RICHTER GEDEON VEGYESZETI GYAR NYILVANOSAN MUKODO RT BEOGRAD (NOVI BEOGRAD), sa sedištem u Beogradu, ul. Vladimira Popovića br. 6, matični broj 29014035, PIB 105189199 (dalje u tekstu „mi“, „nas“ ili „Kompanija“).\nZadržavamo pravo da u bilo kom trenutku revidiramo ili izmenimo i dopunimo ove uslove korišćenja ažuriranjem ovog dokumenta. Na osnovu oznake „poslednji put ažurirano“ navedene na samom početku Uslova korišćenja možete se informisati o tome kada su ovi uslovi poslednji put revidirani. Preporučujemo da odštampate ove uslove kako biste mogli kasnije da ih koristite po potrebi.\nAko postoji bilo koji sukob između ovih uslova korišćenja i konkretnih odredaba koje se pojavljuju na nekom drugom mestu na Vebsajtu, prevagu imaju ovi uslovi korišćenja.\nSadržaj ovog vebsajta i bilo kog materijala objavljenog na njemu predstavljaju intelektualnu svojinu Kompanije ili davaoca/davalaca licence Kompaniji, i mi vam dajemo samo ograničenu neekskluzivnu, neprenosivu licencu za korišćenje ovog vebsajta i sadržaja dostpunih na njemu, koja se kao takva ne može ustupiti. Sadržaj ovog vebsajta i materijali objavljeni na njemu su zaštićeni zakonima o autorskim pravima i ugovorima širom sveta. Sva takva prava su zadržana. Naš status (kao i status bilo kojih identifikovanih saradnika) kao autora sadržaja na našem vebsajtu, odnosno imaoca bilo kog prava intelektualne svojine mora uvek biti priznat. Morate da zadržite i obratite pažnju na bilo koje komentare koji se odnose na autorska prava i druga prava intelektualne svojine na preuzetim stranicama i stranicama štampanim sa ovog vebsajta. Nije vam dozvoljeno korišćenje imena i trgovinskih oznaka (žigova) naše Kompanije bez našeg prethodnog odobrenja.\nZabranjeno je, i u celosti i delimično, prosleđivanje, menjanje ili korišćenje sadržaja Vebsajta, uključujući i celokupan sadržaj, slike, audio i video materijale, u javne ili komercijalne svrhe bez prethodne pismene saglasnosti Kompanije. Potvrđujete i slažete se da, osim u slučaju kada zakon drugačije nalaže, celokupan sadržaj objavljen na ovom vebsajtu podleže primeni zakona o autorskim i srodnim pravima i da se isti ne sme koristiti bez dozvole Kompanije i dozvole relevantnog autora istog ni na koji drugi način osim u skladu sa uslovima opisanim u ovim uslovima o korišćenju ili u skladu sa odredbama izloženim u tekstu o datom vebsajtu.\nKompanija i treća lica Vam na ovaj način ne ustupaju i ne prenose bilo koja lična, odnosno moralna ili imovinska prava ili ovlašćenja koja im pripadaju po osnovu trgovinskih oznaka (žigova), patenata i drugih prava intelektualne svojine, naznačenih u tom smislu.\n2. OGRANIČENJA I ISKLJUČIVANJA ODGOVORNOSTI\nOvaj vebsajt i njegove usluge usmereni su na ljude koji imaju prebivalište u Republici Srbiji. Ne izjavljujemo da je sadržaj dostupan na našem vebsajstu ili preko našeg vebsajta prikladan za korišćenje na drugim lokacijama.\nVebsajt možete posetiti i koristiti na svoj sopstveni rizik. Sadržaj ovog vebsajta je namenjen samo u svrhu opšteg informisanja i isti ne predstavlja medicinski savet ili dijagnozu na koji/koju bi trebalo da se oslonite. Ne sme se tumačiti kao sadržaj savetodavnog tipa ili kao preporuka, i takve informacije ne smeju služiti kao osnova za donošenje bilo koje odluke ili preduzimanje bilo koje radnje, uključujući bilo koje medicinske informacije postavljene na Vebsajtu, koje ne mogu biti zamena za detaljne medicinske savete prilagođene potrebama svakog pojedinačnog pacijenta. Ni ovaj vebsajt ni njegov sadržaj nemaju za cilj da zamene savet ili dijagnozu koje daje, odnosno postavlja zdravstveni radnik; uvek savetujemo da se za pomoć obratite kompetentnom zdravstvenom radniku ako imate bilo kakvih pitanja u vezi sa zdravstvenim stanjem.\nOvaj vebsajt može da sadrži i netačne informacije i tipografske greške. Zadržavamo pravo da tekući sadržaj, kao i programe i proizvode opisane u informacijama, izmenimo, ispravimo i/ili poboljšamo bez prethodnog obaveštenja. Činimo razumne napore u cilju ažuriranja informacija na našem vebsajtu, ali ne izjavljujemo, ne jemčimo, niti garantujemo, ni izričito ni prećutno, da je sadržaj na našem vebsajtu tačan, potpun ili ažuriran.\nNaš Vebsajt služi samo u svrhu korišćenja u domaćoj sredini i privatno, i slažete se da nećete koristiti naš vebsajt u bilo koje komercijalne ili poslovne svrhe.\nNi na koji način ne isključujemo, niti ograničavamo našu odgovornost prema vama gde bi takvo odricanje odgovornosti bilo nezakonito. U onoj meri u kojoj to dozvoljava važeći zakon, ni Kompanija ni druga lica koja učestvuju razvoju i radu ovog vebsajta nisu odgovorni za bilo koju grešku, štetu, gubitak podataka, ili bilo koju grešku u sadržaju na ovom vebsajtu koji mogu proisteći – direktno, indirektno ili slučajno – u vezi sa uspostavljanjem veze, pretraživanjem ili preuzimanjem sadržaja prilikom posete ovom vebsajtu.\nMožemo da privremeno obustavimo, povučemo ili ograničimo dostupnost našeg Vebsajta u celosti ili bilo kog njegovog dela iz poslovnih i operativnih razloga, bez bilo kog prethodnog objašnjenja ili obaveštenja o tome.\n3. LINKOVI TREĆE STRANE\nU onom delu u kom ovaj vebsajt sadrži linkove ka drugim vebsajtovima ili resursima koje obezbeđuju treće strane, ti linkovi se navode u čisto i isključivo opšte informativne svrhe. Takve linkove ne bi trebalo tumačiti kao naše odobrenje za korišćenje vebsajtova ka kojima ti linkovi vode ili informacija do kojih preko tih linkova možete doći. Nemamo kontrolu nad sadržajem tih vebsajtova ili resursa. Navedenim linkovima pristupate na sopstvenu odgovornost i Kompanija se ne može držati odgovornom za sadržaj, korišćenje, sistem zaštite ili bilo koju štetu koja može nastati korišćenjem, odnosno pristupom drugim vebsajtovima ili resursima.\nDok ste na našem Vebsajtu, prihvatate da ćete se ponašati u skladu sa svim važećim zakonima, pravilima i regulativama. Od korisnika Vebsajta očekujemo da poštuje zakon, kao i prava i dostojanstvo drugih posetilaca.\nNaš Vebsajt i usluge koje nudimo na našem Vebsajtu ne smete koristiti:\nni na koji način na koji biste kršili bilo koje važeće zakone ili regulative;\nni na koji način na koji bi takvo korišćenje Vebsajta bilo nezakonito ili bi isto predstavljalo prevarnu radnju, niti na bilo koji način u nezakonitu svrhu ili u svrhu činjenja prevarne radnje ili sa nezakonitim ili prevarnim učinkom;\nni na koji način na koji bi takvo korišćenje predstavljalo povredu zakonskih prava ili dostojanstva drugih lica, odnosno vašu nameru da povredite ili na drugi način narušite zakonska prava ili dostojanstvo drugih lica;\nda biste se predstavili kao da ste vi neko drugo fizičko ili pravno lice, uključujući, ali se ne ograničavajući na ukazivanje postojanja povezanosti sa Kompanijom na bilo koji način onda kada takve povezanosti nema;\nu cilju prenosa, ili omogućavanja slanja, bilo kojih nenaručenih, nedozvoljenih odnosno nezakonitih oglasnih ili drugih promotivnih materijala ili bilo kog drugog vida sličnog posredovanja;\nu svrhu selektovanja određenih informacija (frejming) ili preslikavanja bilo kog dela Vebsajta;\nu svrhu kreiranja baze podataka preuzimanjem i pohranjivanjem sadržaja ovog Vebsajta;\nu svrhu svesnog prenosa bilo kojih podataka, slanja bilo kog materijala koji sadrži viruse, „Trojance“, crve, softvere za špijuniranje (spajvere), reklamne softvere (advere), ili bilo koje druge štetne programe ili sličan računarski kôd dizajnirane da imaju neželjeno dejstvo na rad bilo kog računarskog softvera ili hardvera; ili\nradi ostvarivanja neovlašćenog pristupa našem Vebsajtu, serveru na kom se čuva naš Vebsajt ili bilo kom serveru, računaru ili bazi podataka povezanim sa našim Vebsajtom. Izveštaj o svakom tako nastalom kršenju dostavićemo nadležnim organima za sprovođenje zakona, i sarađivaćemo sa tim organima tako što ćemo im dostaviti podatke o vašem identitetu.\nAko dođemo do saznanja da su bilo koje aktivnosti, informacije ili materijali poslati preneti ili na drugi način učinjeni dostupnim preko našeg Vebsajta ili u vezi sa našim Vebsajtom, a koji mogu predstavljati kršenje ovih uslova korišćenja, imamo pravo, ali ne i obavezu, da respektivne informacije ili materijale uklonimo sa vebsajta ili da onemogućimo pristup takvim informacijama i materijalima, ili da vam uskratimo svako dalje korišćenje naših vebsajtova odmah i bez odlaganja.\n5. TEHNIČKA ODGOVORNOST\nNe garantujemo da će naš Vebsajt biti bezbedan ili zaštićen od grešaka, malvera ili virusa. Odgovorni ste za konfigurisanje svoje informacione tehnologije, kompjuterskih programa i platforme da biste pristupili našem Vebsajtu kao i za propisno korišćenje istog. Predlažemo vam da koristite zaštitni zid i softver za zaštitu od zlonamernog (štetnog) softvera (malvera).\nU onoj meri u kojoj zakon to dozvoljava nismo odgovorni i ne možemo se smatrati odgovornim za bilo koju štetu koju pretrpi vaš računar ili bilo koja vaša imovina prilikom povezivanja na ovaj vebsajt, kao ni prilikom povezivanja, korišćenja i pretraživanja njegovog sadržaja, uključujući i bilo koji neželjeni događaj koji se može javiti prilikom preuzimanja bilo kog materijala, podataka, teksta, slike, video ili audio materijala.\nPored toga, u onoj meri u kojoj zakon to dozvoljava, nismo odgovorni za bilo koje direktne ili indirektne štete, gubitke ili troškove koji mogu proizaći iz nepravilnog rada Vebsajta ili kvara na Vebsajtu ili iz bilo kojih sličnih razloga.\n6. ZAŠTITA I PRISTUPAČNOST PODATAKA\nNaše Obaveštenje o zaštiti privatnosti i Obaveštenje o „kolačićima“ definišu uslove pod kojima vršimo obradu bilo kojih ličnih podataka koje prikupimo od vas, ili koje nam vi dostavite. Prilikom pristupanja ovom vebsajtu prihvatate uslove našeg Obaveštenja o zaštiti privatnosti i Obaveštenja o “kolačićima“. Uslovi Obaveštenja o zaštiti privatnosti i Obaveštenja o „kolačićima“ predstavljaju sastavni deo ovih uslova korišćenja.\nU slučaju da odlučite da ne dostavite zahtevane lične podatke, prihvatate mogućnost da možda nećete moći da pristupite izvesnim delovima ovog vebsajta.\n7. LINKOVI KA VEBSAJTOVIMA KOMPANIJE, OKVIRI\nNa naš Vebsajt se možete povezati pod uslovom da to činite pošteno i u skladu sa zakonom, i da ne nanosite štetu našem ugledu ili da isti ne iskorišćavate. Vezu sa našim Vebsajtom ne smete uspostaviti na način na koji biste sugerisali bilo koji oblik udruživanja, odobrenja ili reklamiranja na našoj strani tamo gde isti ne postoji. Linkovi ka vebsajtovima Kompanije mogu biti sadržani na drugim internet stranicama, odnosno resursima. Kompanija ne upravlja navedenim internet stranicama, odnosno resursima i ne može snositi odgovornost za sadržaj, korišćenje, sistem zaštite ili bilo koju štetu koja može nastati korišćenjem, odnosno pristupom navedenim internet stranicama, odnosno resursima, kao i korišćenjem linkova sa navedenih internet stranica, odnosno resursa koji vode ili navodno vode ka vebsajtovima Kompanije.\nSvako nepoštovanje odredaba ovih uslova korišćenja predstavlja materijalno kršenje uslova pod kojima vam je dozvoljeno korišćenje našeg Vebsajta, što može rezultirati preduzimanjem svih ili bilo koje od svih dole navedenih radnji:\ntrenutno, privremeno ili trajno oduzimanje prava na korišćenje našeg Vebsajta;\npokretanje sudskog postupka protiv vas, a posebno za nadoknadu svih troškova po osnovu obeštećenja (uključujući, ali se ne ograničavajući na razumne i opravdane administrativne i sudske troškove), koji rezultiraju iz takvog kršenja;\ndalje vođenje parnice protiv vas; ili\nsaopštavanje informacija nadležnim organima za sprovođenje zakona, za koje razumno smatramo da je iste neophodno dostaviti tim organima ili u pogledu kojih postoji zakonska obaveza dostavljanja nadležnim organima.\n9. VAŽEĆE PRAVO\nOvi Uslovi korišćenja su u celini sačinjeni u skladu sa relevantnim propisima Republike Srbije, te se u skladu s tim sva pitanja iz ovih Uslova korišćenja imaju tumačiti primenom i u skladu sa propisima Republike Srbije. Svi nesporazumi, pitanja i sporovi koji proisteknu iz primene ovih Uslova Korišćenja rešavaće se primenom prava Republike Srbije.\nSvi sporovi koji nastanu iz ili povodom primene ovih Uslova korišćenja rešavaće se pred sudovima Republike Srbije.\nAko imate bilo kakvih pitanja u vezi sa Vebsajtom ili ovim uslovima korišćenja, molimo vas da kontaktirate:\nIli putem e-mail Kontakt forme https://richter.rs/kontakt-forma/


AP: Ruske TV stanice nisu prenele vest o ženi sa odrezanom dečijom glavom\nNijedna vodeća ruska televizija nije prenela izveštaj o hapšenju žene koja je optužena da je ubila četvorogodišnju devojčicu, a zatim u blizini metro stanice u Moskvi mahala odrezanom dečijom glavom, navodi agencija AP.\nPortparol ruskog predsednika, Dmitrij Peskov negirao je danas da je embargo na objavljivanje te vesti stavljen na zahtev Kremlja ili zbog zabrinutosti da bi brutalno ubistvo moglo da izazove etničke tenzije u zemlji u kojoj živi mnogo muslimana.\nOsumnjičena 38-godišnja žena iz Uzbekistana, prema rečima očevidaca, na ulici je vikala "Alahu akbar" dok je u rukama držala glavu deteta.\nNa video snimcima koji su postavljeni na ruskim portalima čuje se kako žena na ruskom jeziku viče da je "terorista".\nIstražitelji su rekli da je žena, koja je verovatno mentalno nestabilna, bila dadilja ubijene četvorogodišnje devojčice.\nBritanski ministar za Brexit podneo ostavku\nBritanski ministar za Brexit Dominik Rab podneo je danas ostavku uz objašnjenje da se ne slaže sa uslovima iz nacrta sporazuma o razlazu EU i Londona.


NovaEnergija.net » eVisitor u Hrvatskoj uspešan i pomaže turističkim radnicima i državi eVisitor u Hrvatskoj uspešan i pomaže turističkim radnicima i državi – NovaEnergija.net\nPočetkom godine u Hrvatskoj je pokrenut sistem eVisitor, informacioni sistem za prijavu i odjavu turista koji povezuje sve turističke zajednice u državi.\neVisitor vrši prijavu i odjavu turista u Hrvatskoj, prikuplja podatke o pružaocima smeštaja, obračunava i kontroliše naplatu boravišne takse, obrađuje i analizira statističke podatke i služi međusobnoj saradnji javne uprave.\nSistem eVisitor je, osim s Ministarstvom turizma i Hrvatskom turističkom zajednicom, povezan i sa Carinskom upravom i Turističkom inspekcijom, čime su procesi nadzora i kontrole ilegalnog iznajmljivanja unapređeni.\nCarinska uprava je uz pomoć eVisitora, dosad otkrila 40 ilegalnih. Hrvatska turistička zajednica očekuje kako će, zahvaljujući međuinstitucionalnoj saradnji i sistemu eVisitor, kazne za neregistrovanu delatnost koje se inače kreću od 2.600 evra do 6.600 evra za pravna, odnosno 1.300 do 4.000 evra za fizička lica, postati retkost, jer već sada većina subjekata koji se bave iznajmljivanjem to radi u skladu sa zakonima i propisima.\neVisitor u Hrvatskoj uspešan i pomaže turističkim radnicima i državi was last modified: July 31st, 2016 by Jelena Jovičić\n20 neverovatnih transformacija zabeleženih na Google Street View


Goran Miletić – Digital Conference 2019\nDirektor za Evropu Civil Rights Defenders\nKao mlad shvatio je da ga zanimaju neke druge stvari (tada se to zvalo društveno-politički rad), pa je bio aktivan u mnogim organizacijama – od Crvenog krsta, Ferijalnog saveza do amaterskog pozorišta. Došao u Beograd i tokom studija prava bio aktivan na jednom protestu i pomagao više nevladinih organizacija. Pošto je u Beogradu ostao i odlučio da se bavi vladavinom prava za koju kažu da je nemoguća na Balkanu, od završetka studija bavi se ljudskim i manjinskim pravima. Radio je nekoliko godina u Fondu za humanitarno pravo kao Regionalni koordinator, a od 2004. je u Švedskom helsinškom odboru za ljudska prava. Od septembra 2009. ova organizacija menja ime u Civil Rights Defenders, ali on ostaje na istoj poziciji.Početkom 2011. postaje Regionalni Direktor za Zapadni Balkan u istoj organizaciji, a od 2016. Godine je Direktor za Evropu. Pored ovoga trenutno vrši dužnost i Direktora za Evroaziju.\nOdržao je na stotine predavanja iz pomenutih oblasti, napisao isto toliko izveštaja i analiza iz oblasti ljudskih prava i nastaviće i dalje tim tempom. Zavrsio MA iz demokratije i ljudskih prava u Bolonji/Sarajevu, a trenutno je na doktorskim studijama Pravnog fakulteta Univerziteta “Union” u Beogradu.\nU februaru 2010. godine predložen je za Poverenika za ravnopravnost građana. Nije izabran i ko zna zašto je to dobro. Član je Ekspertskog Saveta za pravo NVO u okviru Saveta Evrope, Evropske Komisije za pravo koje se tiče seksualne orijentacije i Upravnog odbora Heartefact Fonda.


Startuje „Akuju“: Putin i Erdogan otvorili atomsku epohu u Turskoj - Sputnjik Srbija\n12:04 27 Oktobar 2020\n16:17 03.04.2018 (osveženo 16:26 03.04.2018) Preuzmite kraći link\nPredsednik Rusije Vladimir Putin i turski predsednik Redžep Tajip Erdogan putem video-linka dali su znak za početak izgradnje atomske centrale „Akuju“.\n„Već više od 350 turskih kompanija je izrazilo spremnost da učestvuje u projektu“, rekao je generalni direktor „Rosatoma“ Aleksej Lihačov na ceremoniji početka izgradnje prvog bloka atomske centrale „Akuju“.\nRuski predsednik Vladimir Putin je saopštio da je značaj projekta „Akuju“ teško oceniti, jer on za Tursku predstavlja početak razvoja nove, atomske grane industrije.\n„Izgradnja prve turske atomske centrale će teći po najvišim bezbednosnim standardima i ekološkim zahtevima“, obećao je Putin.\nRusija i Turska će uraditi sve da prvi blok centrale „Akuju“ počne sa radom 2023. godine, rekao je ruski lider.\nTurski predsednik Redžep Tajip Erdogan je saopštio da će „Akuju“ osigurati 10 odsto potreba Turske za električnom energijom. On je izrazio nadu da će zajedno sa Putinom 2023. godine otvoriti prvi blok elektrane.


Završena ekshumacija srpskih žrtava iz Oluje u Glini\nNadležni organi Hrvatske završili su u petak proces ekshumacije posmrtnih ostataka žrtava srpske nacionalnosti stradalih u akciji hrvatske vojske i policije "Oluja" na Novom groblju u Glini, saopštila je Komisija za nestala lica Vlade Srbije, prenosi Beta.\nProces ekshumacija na ovom groblju trajao je četiri dana i ukupno je ekshumirano 36 posmrtnih ostataka, navodi se u saopštenju.\nOd tog broja, posmrtni ostaci 27 lica su muškog pola, šest lica su ženskog pola, jedno je dete i za posmrtne ostatke dva lica nije bilo moguće odrediti pol.\nOd svih ekshumiranih posmrtnih ostataka uzeti su uzorci za DNK analizu, a posmrtni ostaci su propisno obeleženi i prevezeni u Zavod za sudsku medicinu i kriminalistiku Medicinskog fakulteta u Zagrebu na dalju obradu, gde će biti odloženi do identifikacije i sahrane u skladu sa izraženim željama porodica.\nSve vreme trajanja ekshumacije prisustvovao je stručni tim Komisije za nestala lica Vlade Srbije.\nKroz ovaj proces, iz registrovanih, masovnih i pojedinačnih grobnica na teritoriji Republike Hrvatske, u periodu od 2001. do 2017. godine, ekshumirani su posmrtni ostaci 1371 žrtve srpske nacionalnosti, a posmrtni ostaci 919 identifikovanih žrtava je predato porodicama radi sahrane, navodi se u saopštenju.


Poternica je raspisana za trećim saučesnikom Benedijem Đukanovićem, dok je četvrti saučesnik Željko Kovačević ubijen u razmeni vatre na porodičnom imanju Krunića.\nPrema kaznenoj evidenciji Baldo i Milanović poznati su kao osobe koje su osuđivane zbog više teških krivičnih dela, piše Srpskainfo.\nBaldo je tako osuđivan zbog oružanih pljački, odnosno razbojništava, a u novembru 2006. godine uočio izricanja presude u Okružnom sudu Banjaluka pokušao je pobeći, ali je sprečen zahvaljujući brzoj intervenciji Sudske policije RS.\nBaldo je pravosnažno osuđen na devet godina zatvora, jer je 2005. i 2006. godine počinio veći broj oružanih pljački porodičnih domaćinstava u okolini Banjaluke u kojima je ukradeno više od 150.000 maraka. Maskiran fantomkom i naoružan Baldo je sa saučesnicima tukao ukućane, a nakon premetačine domaćinstava krao veće količine novca, nakita, ali i nekoliko automobila.\nMilanović je hapšen u avgustu 2016. godine zbog učešća u pucnjavi ispred kafe bara “K4” u Banjaluci. Tada je u butinu ranjen radnik obezbeđenja Mile P. (37), a Milanoviću je na teret stavljeno krivično delo izazivanje opšte opasnosti.\nU međuvremenu policija ga je osumnjičila i za tešku krađu, odnosno provalu u benzinsku pumpu u Kosjerovu kod Laktaša koja se dogodila 19. jula 2016. godine kada su ukradene cigarete i novac. I tada je za njim rapisana poternica i tokom potrage istražioci su došli do informacija da se Milanović krije u stanu u ulici Krajiških brigada u Laktašima. Po nalogu banjalučkog Osnovnog suda 28. jula pretresen je sporni stan, ali umesto begunca u njemu je pronađeno 850 grama droge što je takođe Milanoviću stavljeno na teret. U decembru 2017. Milanović je zbog neovlaštene trgovine drogom uhapšen u akciji kodnog naziva “Avatar” zajedno sa Benedijem Đukanovićem.\nBenedi Đukanović Bendžo\nStari policijski znanac Benedi Đukanović Bendžo iz Banjaluke hapšen je zbog sumnje da je 22. maja 2013. godine ukrao auto u Prijedoru, odvezao se u Ključ pa opljačkao zlataru “Sarajka”, odakle je ukraden zlatni nakit i novac, ukupne vrednosti 55.000 maraka. Đukanovića su tada uhapsili pripadnici Uprave za organizovani i teški kriminalitet.\nOn je stranice novina punio i ranije pa je tako u jesen 2008. godine objavljeno da je srpska policija uhapsila njega i još dvojicu muškaraca zbog sumnje da su pripremali likvidaciju muškarca iz suparničke kriminalne grupe, prethodno obezbedivši veću količinu eksploziva i oružja.\nU Srbiju su, kako je tada objavljeno, krijumčarili oružje i eksplozivne naprave ustaljenim kanalima, uglavnom iz BiH, nakon čega su deo prodavali kriminalcima, a drugi namenili za likvidacije. Kod uhapšenih su tada pronađena dva kilograma plastičnog eksploziva, koji je trebalo da bude postavljen ispod automobila mete.\nZAVRŠENO ROČIŠTE ZA ĐUKANOVIĆA Novinari ostali pred vratima sudnice, osumnjičeni prebačen u zatvor


Sarajevo: Godišnjica ubistva civila na Markalama - BH Glas\nNaslovnica Vijesti BiH Sarajevo: Godišnjica ubistva civila na Markalama\nSarajevo: Godišnjica ubistva civila na Markalama\nPovodom Dana sjećanja na sve poginule građane Sarajeva u periodu 1992-1995. godine i 26. godišnjice prvog od dva masakra počinjena nad civilima na pijaci Markale, danas je upriličena zajednička komemorativna sjednica Skupštine Kantona Sarajevo, Gradskog vijeća Sarajeva i opštinskih vijeća sa područja Kantona Sarajevo.\nNakon komemoracije održane u Narodnom pozorištu, zvanične delegacije i brojni građani odali su počast žrtvama na mjestu masakra i ispred spomen ploče položili vijence.\nPetog februara 1994. godine na sarajevskoj pijaci Markale, granata ispaljena sa položaja Vojske Republike Srpske (VRS) ubila je 68, a teško ranila 144 osobe. Masakr u samom centru Sarajeva dogodio se između 12:10 i 12:20 sati, kada je minobacački projektil kalibra 120 milimetara pao na prepunu gradsku pijacu.\nNakon Komemorativne sjednice, predviđeno je da u 11.30 sati svi učesnici odaju počast i polože cvijeće na spomen-obilježje na pijaci Markale, gdje je planirano i održavanje prigodnog programa.\nGodinu i po dana kasnije, 28. avgusta 1995. godine počinjen je i drugi masakr na istom mjestu, kada je, takođe sa položaja Vojske Republike Srpske, ispaljena granata koja je ubila 43, a teško ranila 84 civila.\nAktivisti Udruženja za društvena istraživanja i komunikacije (UDIK) takođe su najavili da će polaganjem vijenca odati počast sarajevskim civilima stradalim na Markalama.\nPrethodni članakIstanbul: Avion izletio s piste tokom slijetanja\nNaredni članakTurska: Veliki broj stradalih usljed lavine


Priština je u višemesečnu političku krizu zapala zbog protivljenja tri opozicione parlamentarne stranke briselskom sporuzu o formiranju Zajednice srpskih opština.\nKoha piše da u trenutku kada je politička kriza dostigla vrhunac i kada pozicija i opozicija ne mogu da se dogovore, predsednica Jahjaga planira da pred poslanicima Skupštine održi svoje godišnje obraćanje.\nOčekuje se da će nova sednica parlamenta koji je već gotovo četiri meseca u blokadi biti zakazana za sledeću sedmicu, a opozicija je, tvrdi list, poručila da predsednici neće dozvoliti da održi govor.\nPozivajući se na izvore bliske delegacijama koje su razgovarale juče sa Jahjagom, Koha piše da je kosovska predsednica rekla da smatra da bi bilo dobro i da će pred poslanicima održati svoje godišnje obraćanje.\nIsti izvori, navodi Koha, kažu da Jahjaga nije dobila odgovor lidera Samoopredejenja Visara Imerija, Alijanse za budućnost Kosova Ramuša Haradinaja i Inicijative za Kosovo Fatmira Ljimajana.\nUprkos tome Jahjaga je, piše prištinski list, od predsednika parlamenta Kadrija Veseljija zatražila da zakaže sednicu na kojoj bi se ona obratila.


VIDEO: Tri sekunde za anale Evropskih prvenstava! – Balkan-Handball.com\nHome / EHF EURO 2022 / VIDEO: Tri sekunde za anale Evropskih prvenstava!\nNajdramatičnija utakmica dosadašnjeg toka EHF Euro 2022, viđena je u remiju Rusije i Poljske 29:29 (12:13). Nakon pogotka Dašeka, Poljaci su već proslavili prvu pobedu u drugom krugu, međutim, pomoćnik isključenog Velimira Petkovića je uhvatio poslednji trenutak da zatraži tajm-aut i sačuva svom timu tri sekunde za poslednji pokušaj.\nDelovalo je kao nemoguća misija, ali je Kosorotov, uz očiglednu grešku u koracima koju poslovično očajne sestre Bonaventura nisu primetile, uspeo da postigne gol sa 15, možda i 16 metara. Lopta je na vreme prešla gol liniju, pa je susret ipak završen bez pobednika.\nUtakmicu je obeležio i prestrogo isključenje Velimira Petkovića u poslednjem minutu, zahvaljujući kojem su Poljaci dobili igrača više u svom poslednjem napadu.\nSelektor Rusije je dobio crveni karton jer je jednom nogom blago zakoračio u teren, što se verovatno više desetina puta dešava na svakoj rukometnoj utakmici, bez sankcionisanja.\nMeđutim, slovački arbitar je reagovao i sugerisao Francuskinjama da „Petku“ pokažu put na tribine.\nEHF Euro 2022poljskarusijaVideo\n← Prethodni članak ZA ŠPICE: Kosorotov sa centra za remi Rusije i Poljske – nedovoljno za nastavak polufinalnog sna!\nNaredni članak → ZAR OVO REŠAVA UTAKMICU: „Iživljavanje“ rigidnog Rančika i sestara Bonaventura sa Velimitom Petkovićem!


Sportske.net - Šok, Dibala prelazi u redove najvećeg rivala?\nŠok, Dibala prelazi u redove najvećeg rivala?\nKakav bi ovo šamar bio za Juventus...\nTema broj jedan u Italiji je i dalje Paolo Dibala. Mediji se bave najava da neće produžiti ugovor i da će kao slobodan igrač odštetati u junu. Naime, Argentinac je iznerviran jer je Juventus promenio detalje ranijeg dogovora i navodno mu umesto 10 miliona ponudio 7 plus bonuse za produžetak ugovora.\nOn sada ne želi ni da pregovara, a posebno su ga povredile reči direktora Arivabenea da "svako ko nosi Juventusovu desetku mora da zna kakva je to odgovornost".\nNavijači su podeljeni, jedni smatraju da Juventus ne može da nađe zamenu za "La Hoju", drugi da klub ne treba da popusti, da Argentinac ne zaslužuje toliku platu jer nije pokazao ni da je vođa novog tima i često je van stroja zbog povreda.\nZa sada Dibala ćuti, kao i njegov menadžer Horhe Antun, a iz prikrajka vreba Inter. Naime, današnji mediji na Apeninima pišu da Marota već najavio čelnicima kluba da će pokušati da dovede Argentinca koga je svojevremeno kupio od Palerma kada je bio direktor Juventusa.\nInter će osloboditi platni budžet za oko 16 miliona bruto, odlaze Vidal i Vesino kojima ističu ugovori, klub će napustiti i Perišić, bilo bi dovoljno prostora da Inter ponudi ugovor Dibali i da dobije ogromno pojačanje. Uz to, Juventus bi baš dobio šamarčinu od Marote, čoveka koga su se prelako odrekli.\nŠta će učiniti Dibala, ako stigne zvanična ponuda?\nOn ne bi u Englesku, Španija je jedna od opcija ako stignu ponude Atletika ili eventualno "El Klasiko" rivala, mada je ovo drugo manje verovatno. Zbog toga bi Inter mogao da bude veoma primamljiva opcija...


Mijović: Ubijeđen sam da ćemo opravdati ulogu favorita – Reprezentacija.me\nMijović: Ubijeđen sam da ćemo opravdati ulogu favorita\nDinastija je pala prošle godine. Prvi put u istoriji Budućnost nije krunisana u Crnoj Gori, “dželat” do tada vječitog vladara bio je Mornar.\nDvanaest mjeseci kasnije isti rivali ponovo će igrati svoju “Igru prijestola”, s tim da će se Budućnost prvi put naći u ulozi izazivača, dok će “mornari” pokušati da odbrane tron i naprave još jednu senzaciju.\nVrijeme je za finale sve kreće večeras iz Podgorice. Šampion će biti onaj tim koji prvi stigne do tri pobjede.\nNakon što je regionalnu krunu predala Crvenoj zvezdi, Budućnost se odlučila da u pohod na povratak crnogorske krune krene sa mladim i ambicioznim trenerom Petrom Mijovićem.\nMožda je kroz ligaški dio Superlige bilo neočekivanih kikseva, ali “plavi su na kraju došli na svoje plej-of su dočekali sa prve pozicije, u finalu su i sada pred sobom imaju najviše pet mečeva da pokažu da li su najbolji u Crnoj Gori.\n“Prvi put Budućnost ne brani titulu u Crnoj Gori, već ide u njeno osvajanje što će mojim momcima biti dodatni motiv da budu na nivou svojih najboljih partija iz sezone”, poručio je Mijović pred prvi finalni duel.\nMladi stručnjak zna da je njegov tim favorit u finalu, ali…\n“Izuzetno cijenim Mornar, koji je prevashodno napadačka ekipa i naša odbrana mora biti na najvišem mogućem nivou, ne bismo li limitirali njihove ideje i umanjili individualni kvalitet vodećih igrača”, smatra Mijović.\n“Naravno, ubijeđen sam da će momci koje treniram ovu seriju iznijeti na pravi način i opravdati ulogu favorita u ovom finalu.”\nMoćan rival neće biti jedini problem za aktuelnog šampiona, pošto će Mihailo Pavićević finalnu seriju početi bez povrijeđenih Nemanje Vranješa i Marka Mijovića, a pod znakom pitanja je Ivan Jelenić…\nPrvi meč finala je večeras od 20.30 u “Morači”.


MEST EN ISO 9001:2016 – Zavod za metrologiju Crne Gore\nHome/članak/MEST EN ISO 9001:2016\nISO 9001:2015: Sistemi menadžmenta kvalitetom – Zahtjevi\nISO 9001:2015 precizira osnovne zahtjeve za sistem upravljanja kvalitetom koje organizacija mora da ispuni kako bi pokazala svoju sposobnost da svoje usluge pruža na najbolji mogući način, čime se povećavaju zadovoljstvo korisnika i ispunjava važeća zakonsku regulativu.\nOvim međunarodnim standardom specificirani su zahtjevi za sistem menadžmenta kvalitetom onda kada organizacija treba da pokaže svoju sposobnost da konzistentno obezbjeđuje usluge koji ispunjavaju zahtjeve korisnika i primjenljivih zakona i propisa, i ima za cilj da poveća zadovoljstvo korisnika efektivnom primjenom sistema, uključujući procese za poboljšavanje sistema, kao i obezbjeđenje usaglašenosti sa zahtjevima korisnika i primjenljivih zakona i propisa.\nSistem menadžmenta kvalitetom prema ISO 9001:2015 zasniva se na sljedećim principima:\nusredsrijeđenost na korisnika;\nOvi principi se mogu koristiti od strane rukovodstva, kao okvir za usmjeravanje organizacije u pravcu poboljšanja performansi.\nPotencijalne koristi za organizaciju od primjene sistema menadžmenta kvalitetom, koji se zasniva na ovom međunarodnom standard su:\nsposobnost da konzistentno obezbjeđuje proizvode i usluge koji ispunjavaju zahtjeve korisnika i primjenljivih zakona i propisa;\nolakšano iskorišćavanje prilika za povećanje zadovoljstva korisnika;\nsposobnost da se pokazuje usaglašenost sa specificiranim zahtjevima sistema menadžmenta kvalitetom.\nOvaj međunarodni standard specificira zahtjeve za organizaciju da razumije sopstveni kontekst i da utvrđuje rizike kao osnovu za planiranje. To predstavlja primjenu razmišljanja zasnovanog na riziku u planiranju i primjenjivanju procesa sistema menadžmenta kvalitetom i pomagaće u određivanju obima dokumentovanih informacija.\nSvrha ovog standarda je povećanje efikasnosti organizacije kroz primjenu procesnog pristupa. Njegova prednost je obezbjeđenje veza između pojedinačnih procesa, sektora i njihove interakcije.\nDefinisanjem ulaznih i izlaznih elemenata svih procesa i definisanjem potrebnih resursa stvara se polazna osnova za planiranje, kao i povratna informacija o zadovoljstvu klijenata. Ovakav model povećava povjerenje klijenata u uslugu i vodi ka boljem pozicioniranju na tržištu.\nZavod za metrologiju je kao organ državne uprave obavezan da primjenjuje sve pozitvne propise koji su primjenjivi na njegov rad, a implementacija zahtjeva standarda ISO 9001:2015 samo dodatno potvrđuje opredijeljenost na najbolje rezultate, a sve u cilju pružanja najkvalitetnije usluge korisnicima naših usluga.


Regionalni webinari — Centar Modernih Veština\nCentar Modernih VeštinaSocijaldemokratijaRegionalni webinari\nNastavljajući svoja zalaganja na regionalnoj saradnji Centar modernih veština (CMV) je organizovao dvodnevni webinar. Ovaj webinar je organizovan u saradnji sa Forumom lijeve inicijative (BiH), Fondom za progresivne politike (CG) i Progres institutom (Severna Makedonija). Regionalni webinar je bio namenjen trenericama i trenerima kao i članicama i članovima lokalnih timova za praktične politike.\nPrvog dana bila su predviđena četiri predavanja. Teme predavanja su bile: saradnja partija i sindikata, lažne vesti i dezinformacije u političkoj komunikaciji, integrisanje gender mainstreaming-a u kreiranje praktičnih politika i zagovaranje kao koncept angažovanja građana.\nPredavači su bili Bojan Zeković i Borislav Banović (SDP Crne Gore ), Tanja Tomic i Ljubica Angelkova iz Progres instituta.\nLjubica je na samom početku objasnila razliku između pojmova – lobiranje, zagovaranje i aktivizam. Istakla je da nam se često čini da se njihova značenja i aktivnosti preklapaju. Govorila je o zagovaranju kao komplikovanom procesu koji zahteva poznavanje Sistema donošpenja odluka. Ono omogućava da se snažnije čuje naš glas.\nDrugi dan webinara je bio posvećen temi projektnog upravljanja i storytelling – u. O upravljanju projektima su govorile Irma Efendić Adžajlić, Jelena Pekić i Milica Škiljević. Storytelling i prenošenje političke poruke prezentoavao je Miloš Đajić.\nIrma je prezentovala projekat kao način za rešavanje društvenih problema. Govorila je i o projektnom ciklusu kao i definisanju ciljeva. Nakon nje Jelena je predstavila budžetiranje kao najvažniji segment u realizaciji jednog projekta. Tokom prezentacije je često upozoravala učesnice i učesnike na to da ako pronevere novac mogu samo da stave ključ u bravu.\nMilica je uputila učesnice i učesnike da je pre pisanja bilo kakve ideje projekta bitno pročitati detaljno poziv za podnošenje projekata. Podelila je sa učesnicima i savete u vezi sa pisenjem i realizacijom projekata. U današnje vreme lažnih vesti storytelling je važno sredstvo u borbi protiv njih. Miloš je pojasnio učesnicima koncept kreiranja priča i pokazao nekolio dobrih primera.\nOvim je druga faza projekta “Pisanje praktičnih politika na Zapadnom Balkanu” završena. Ovaj projekat je finansijski podržala Laburistička stranka iz Velike Britanije.\nRadi li zakon o radu\nTehnike javnog nastupa


Član benda "Bekstrit bojz" Nik Karter već neko vreme nije u dobrim odnosima sa svojim mlađim bratom Aronom, a kako pišu inostrani mediji, pevač je uplašen da bi njegov brat mogao da naudi njegovoj trudnoj supruzi i nerođenom detetu.\nBaš iz tog razloga, pevač je zatražio sudsku zabranu pristupa, a potom se i oglasio na društvenim mrežama gde je napisao da je zabrinut za njegovo mentalno zdravlje, ali i da se nada da će uskoro dobiti adekvatnu lekarasku pomoć, prenosi "Tračara".\nPEVAČICA RASKINULA SA LJUBAVNICOM Zbog nje je ostavila muža, a usledio je neočekivani obrt, isplivali svi detalji\nAron sa druge strane tvrdi da je sve budalaština, kao i da ne može da veruje da ga rođeni brat optužuje za takve stvari. On je napisao da je između njega i pevača "zauvek gotovo" , kao i da oni više nisu braća.\nNik Karter i Aron\nVeruje se da Aron u svojoj privatnoj kolekciji ima više od pet stotina pušaka i pištolja.\nMiljana Kulić diskvalifikovana je iz treće sezone rijalitija "Zadruga", zbog čega su mnogi ostali u čudu.\nJana (21) zarađuje 4.500 EVRA DNEVNO kao LJUBAVNICA saudijskog princa: Putuje po svetu, kupila i luks stanove u dva grada\nUkrajinska manekenka Jana Orfejeva je, kako pišu strani mediji, najplaćenija ljubavnica na svetu. Ona je, naime, ljubavnica saudijskog princa i za to joj svakog dana na račun leže ogromna suma novca.


Unutrašnja arhitektura - Šumarski fakultet\nŠumarski fakultet > Studijski programi>Doktorske studije>Nastavni plan>Tehnologije, menadžment i projektovanje nameštaja i proizvoda od drveta>Unutrašnja arhitektura\nŠifra predmeta: DM2.2131B\ndr Kordić Milena\nCilj predmeta je sagledavanje osnovnih premisa diskursa Unutrašnje arhitekture kao neophodnog oslonca u razumevanju savremenih (projektantskih i dizajnerskih) problema i zadataka u projektovanju nameštaja i ostalih elementa enterijera izrađnih od drveta.\nCilj predmeta je sagledavanje konteksta u kojem nastaju arhitektura unutrašnjeg prostora i dizajn u arhitektonskom kontekstu, kroz prikaz teorijskih domena koji obrađuju uslove formiranja pomenutih diskursa. Studentu se ovime omogućava uvid u poziciju discipline u širem društvenom kontekstu kao i karakter međuzavisnosti znanja uopšte.\nIshod predmeta je razumevanje osnovnih načela diskursa Unutrašnje arhitekture, njegovih teorijskih odrednica kao i osnova metodologije projektovanja. Obogaćivanjem misaone osnove proširuju se mogućnosti za kreativno ponašanje u odnosu na aktuelne probleme savremenog projektovanja nameštaja i ostalih elemenata unutrašnje arhitekture. Student na ovaj način formira kapacitet kritičkog mišljenja o praksi diskursa, ali i mogućnost kritičkog vrednovanja sopstvenih stavova.\nKroz seriju predavanja prikazuju se uslovi nastanka savremenih projektantskih paradigmi unutrašnje arhitekture, uspostavljanjem paralela sa razvojem njihovih teorijskih osnova. Prikazuju se prelomna mesta u razvoju arhitektonskih i dizajnerskih metodologija projektovanja, kao i uzroci, geneza i posledice ovih preloma. Velika naučna otkrića, promene društvenih odnosa i odnosa individue i zajednice menjaju korenito fundamente na kojima počivaju i teorija i praksa unutrašnje arhitekture i dizajna u arhitektonskom kontekstu. Nastavom na predmetu, predstavljaju se ove međuzavisnosti i složenost polazišta koje student mora da formuliše u postupku projektovanja nameštaja i ostalih elementa unutrašnje arhitekture.


Vesti online / Vesti / Svet / U Grčkoj uhapšen glavni krijumčar ljudi iz Sirije\nU Grčkoj uhapšen glavni krijumčar ljudi iz Sirije\nU Grčkoj je uhapšen vođa bande krijumčara ljudi, a kako se navodi on je bio umešan u brojna krijumčarenja na zapadnobalkanskoj ruti od početka krize 2015. godine, saopštio je danas Evropol.\nVođa krijumčara, državljanin Sirije uhapšen je 12. juna u Atini, zajedno sa saučesnikom koji je umešan u izradu lažnih dokumenata, a zahvaljujući zajedničkoj akciji grčke i mađarske policije i Evropola.\nNjegovo sedište bilo je u Mađarskoj, a bio je umešan u transport migranata 2015. i 2016. godine, a kako se navodi, u to vreme bio je pod istragom brojnih zemalja - članica EU zbog nekoliko incidenata između Mađarske i Nemačke.\nIstragom je utvrđeno da se preselio u Grčku nakon zatvaranja zapadnobalkanske rute, kako bi nastavio da se bavi kriminalnim delima, zbog čega je za njim, a na osnovu zahteva Mađarske, bio raspisan Evropski nalog za hapšenje.\nPrilikom hapšenja, u stanu u kome je živeo u Grčkoj pronađeno je 53 dokumenata - pasoša, ličnih karata, pečata za vize, dozvole za boravak, vozačke dozvole, karte za socijalno osiguranje iz celog sveta.\nTrenutno, forenzičari ispituju sva dokumenta, a neka od njih su prijavljena kao nestala ili ukradena.\nTakođe, prilikom hapšenja, oduzeti su laptop i mobilni telefoni.\nEvropol navodi i da je cela operacija izvedena u okviru grčkog nacionalnog operacionog plana, čiji je cilj da se omete organizovana kriminalna mreža koja se bavi krijumčarenjem migranata.\nSVET Francuska izdala nalog za hapšenje sirijskih zvaničnika\nSVET Norveška: Uhapšen ruski državljanin zbog špijunaže\nSVET Sirijska vojska čisti jug zemlje (VIDEO)


Vukadinović: Presuda je vetar u leđa radikalima - Sputnjik Srbija\n04:04 21 Jun 2021\nVukadinović: Presuda je vetar u leđa radikalima\n© Sputnik / Saša P.\n18:52 31.03.2016 (osveženo 18:59 31.03.2016) Preuzmite kraći link\nPresuda će Šešelju i SRS značiti na izborima, može da se nada vrlo dobrom rezultatu, teško je u procentima reći kolikom, sada će još ozbiljnije ugroziti ne samo rivale na desnici, već počinje da predstavlja opasnost i po vladajuću stranku, odnosno ugrožava čak i rejting Srpske napredne stranke, kaže za Sputnjik politički analitičar Đorđe Vukadinović.\nHag prvi put priznao: I Srbi se branili\nIako smatra da oslobađajuća presuda Haškog tribunala Vojislavu Šešelju suštinski ne može doneti nestabilnost u regionu, politički analitičar Đorđe Vukadinović očekuje burne reakcije u Sarajevu i Zagrebu, posebno posle razočarenja što je Radovan Karadžić dobio „samo“ 40 godina. Presudno će biti oslobađanje po svim tačkama optužnice, kaže Vukadinović.\n„Tekst presude je značajan i za neku buduću istoriju ili barem za sprečavanja izvitoperenja istorije devedesetih godina na Balkanu, sada je eksplicitno skinuta odgovornost Vojislavu Šešelju sa same ideje Velike Srbije, sada ta politička ideja nije kriminogena po samoj definiciji. Otpala je i odgovornost za udruženi zločinački poduhvat, što je posebno značajno, zločine protiv čovečnosti, pa čak i podstrekivanje i govor mržnje, zapaljivi govori šešelja koji su nesporni, rečeno je da nisu direktno izazvali progon nesrpskog stanovništva. To će izazvati još veći gnev od same činjenice da je Šešelj od danas slobodan čovek“, kaže Vukadinović.\nHrvatska zabranila ulazak Šešelju\nOn dodaje da će oslobađajuća presuda sigurno predstavljati vetar u leđa Vojislavu Šešelju i Srpskoj radikalnoj stranci na sledećim izborima. Ako ništa drugo, sama činjenica da će nekoliko dana to biti glavna vest u svim medijima, to je već reklama koja mnogo vredi i može da znači neki procentni poen na izborima, kaže Vukadinović.\n„Presuda će sigurno njemu i stranci na ovim izborima dosta značiti, teško je u procentima reći koliko, ali on se može nadati vrlo dobrom rezultatu. Štaviše, on će posle ove presude još ozbiljnije ugroziti ne samo rivale na desnici, već počinje da prestavlja opasnost i po vladajuću stranku, odnosno ugrožava čak i rejting Srpske napredne stranke, barem neki procenat onih koji glasaju za Vučića, a istovremeno gaje simpatije prema bivšem lideru Vojislavu Šešelju. Videćemo kako će to izgledati u naredne tri nedelje i da li će vlast pokušati da suzbije vetar, da ne kažem, cunami, koji ova presuda nosi“, kaže Vukadinović.\n© Wikipedia / „www.mc.rs“\nKandićeva: Još nije gotovo\nAnalitičar dodaje da bi Šešelj, čak i da je osuđen, to umeo da predstavi kao svojevrsnu pobedu i iskoristio u kampanji.\n„Oslobađajuća presuda će u velikoj meri dati kredibilitet bilbordima po Srbiji, na kojima piše ’Pobednik‘. On će pokušati da zauzme i tu formalnu ulogu pobednika nad Haškim tribunalom, bez obzira na mogućnost da apelaciono veće ukine presudu, jer to je neka daleka budućnosti“, ocenjuje Vukadinović.\nŠešelj (ne) može da naplati odštetu od Haga\nŠešelj od Haškog tribunala traži 12 miliona evra\nHag bez Šešeljevih „rogova“, Šešelj bez političkog testamenta\noslobođenje, region, izbori, presuda, rejting, Vojislav Šešelj, Đorđe Vukadinović, BiH, Hrvatska, Srbija\n00:01 Vreme danas. Toplo i sparno, do 35 stepeni, sutra još toplije\n20/06 23:20 Marin Le Pen prvi put vodi u jednom od francuskih regiona\n20/06 23:00 Gradonacelnik Čačka: Lokalizovan manji požar u rejonu fabrike "Sloboda"\n20/06 22:59 Šta je sad pa ovo: Misteriozno stvorenje koje puzi u bazenu zaprepastilo psa\n20/06 22:58 „Ima li neko iz KSS da stane u Nikolinu odbranu?“


švajcarska – AGRO VESTI by agronews.rs\nPosts tagged "švajcarska"\nU Švajcarskoj ipak ništa od potpune zabrane pesticida\nU Švajcarskoj je održan referendum o potpunoj zabrani pesticida. Građani su odbacili ovaj predlog koji bi, po njima, značio manju poljoprivrednu proizvodnju, veći uvoz iz drugih zemalja, ali i skuplju hranu\nU Švajcarskoj će se održati referendum nakon kojeg bi mogla potpuno da se zabrani upotreba pesticida u poljoprivredi. Stručnjaci međutim upozoravaju da je to zapravo nemoguće\nŠvajcarci jedu najskuplje meso na svetu\nPrema objavljenim podacima Evrostata, najviše cene mesa među članicama EU prošle godine je imala Danska, skoro 40% iznad proseka bloka. Kada se uzmu u obzir sve evropske zemlje, ne samo članice EU, najskuplje meso su plaćali žitelji Švajcarske, 157% više od evropskog proseka\nŠvajcarci su na referendumu podržali vladin plan da se obezbede milijarde dolara za subvencionisanje obnovljive energije, zabrane nove nuklearne elektrane i pomogne posrnulim energetskim kompanijama. Slične inicijative vide se širom Evrope koja nastoji da smanji zavisnost od nuklearne energije, posebno posle katastrofe u Fukušimi 2011. Tako Nemačka namerava da postepeno zatvori nuklearne centrale do 2022. […]\nZa ravnomerniji regionalni razvoj: Švajcarske lekcije iz ruralnog razvoja\nSrbija je već dugo u vrhu liste evropskih zemlja po razlici u razvijenosti – najrazvijeniji je beogradski region, a najnerazvijeniji jug i istok zemlje. Jedno od merila je prosečna zarada koja je u Beogradu 56,5 hiljada dinara i dvostruko je veća nego u Topličkoj i Jablaničkoj oblasti.\nSvaki Švajcarac pojeo 21 kg sira\nDomaći sirevi činili su u Švajcarskoj u prošloj godini više od dve trećine potrošnje, a svaki građanin zemlje u proseku je pojeo 21,37 kilograma sira u 2014.\nŠvajcarci napravili najdužu kobasicu na svetu\nNa poljoprivrednom sajmu u švajcarskom gradu Pajern proteklog vikenda napravljena je najduža svinjska kobasica na svetu, duga skoro tri kilometra.


F4 Evrolige - ''Velika pobeda Beograda'' - Sportske.net\nF4 Evrolige - ''Velika pobeda Beograda''\nGradski sekretar za sport i omladinu Slavko Gak rekao je danas da je dobijanje organizacije fajnal–fora košarkaške Evrolige 2018. godine velika pobeda Beograda.\nOn je istakao da je konkurencija za domaćinstvo bila vrlo jaka, jer je srpska prestonica naspram sebe imala Pariz, Istanbul i Moskvu.\n"Ideja da se u Beogradu organizuje završni turnir Evrolige postoji već 10 godina, odnosno od završetka izgradnje Beogradske arene, a evo deceniju i dve godine kasnije taj san će se konačno i ostvariti", rekao je Gak, prenosi Beoinfo.\n"Sama činjenica da smo ispred tih gradova predstavlja veliko priznanje. U pitanju je najveće klupsko takmičenje posle fudbalske Lige šampiona i zaista smatram da smo uradili veliku stvar. Potrudićemo se da u naredne dve godine promovišemo Beograd i Srbiju na najbolji način, a kruna svega će biti pomenuti završni vikend najjačeg košarkaškog klupskog takmičenja", rekao je Gak.\nGak je podsetio da u grad u kome se održava fajnal-for ne dolaze samo navijači koji imaju karte, već i mnogo onih koji žele da osete celu atmosferu, zbog čega će korist imati svi.\n"Primera radi, u Berlinu, gde je organizovan poslednji fajnal-for, kroz fan zonu je prošlo čak milion ljudi, što je fenomenalno", rekao je gradski sekretar i izrazio nadu da se će neki od srpskih klubova naći u konkurenciji za osvajanje titule.\nČelnici Evrolige i gradonačelnik Beograda Siniša Mali traba da ozvaniče dogovor o domaćinstvu fajnal-fora 2018. sredinom naredne sedmice, dodaje se u saopštenju Beoinfa.\nJos jedan dobar razlog, da Milos Teodosic sledece godine obuce crveno-beli dres :D\nOvo je odlicna vest za nasu kosarkasku javnost. Moci ce da se prati zavrsni turnir najelitnijeg evropskog takmicenja u nasoj Areni, iako ce karta biti malo skuplja, to se svakako ne sme propustiti, uprkos tome sto su sanse ipak male da nas sampion zaigra tamo. Sada nema ni najmanje sumnje da ce nasi oformiti najmocniji tim ikada sledece sezone i ozbiljno napasti F4 u nikad tezoj konkurenciji i formatu takmicenja. Sve je spremno sada, ceka se Teodosic koji je veliki Zvezdas da ispuni svoju rec i zaigra za srpskog sampiona vec sledece sezone, kada mu istice ugovor i postaje slobodan, tu su i Nedovic, Pero Antic, Stefan Markovic i drugi veliki Zvezdasi koji mogu da zaigraju za svoj voljeni tim, ukoliko budu van ugovora. Ako se zaista desi da se stvori snazna ekipa, i ako se nekim cudom i uspe u tome da se ode na F4, ne mogu ni da zamislim ludnicu i slavlje u zemlji, bice to sigurno veca radost i zurka nego '91 kada je eliminisan veliki Bajern. A tek zavrsni turnir, euforija, atmosfera na utakmicama, crveno-bele boje, zastave koje se vjore, deca koja se raduju, nadglasavanje himne EL i srpske pesme, protivnici koji ne znaju gde su... Ovaj turnir znaci uspon nase kosarke i priblizavanje eliti, i nadajmo se da ce srpske i zvezdine zastave da se vijore tamo, da nasi junaci i talenti zaigraju taj zavrsni turnir i da dostojno brane Zvezdin grb i sveto ime kluba, da obogate tradiciju od 1945 jos jednim velikim uspehom ako Bog da. Ovo je jos jedan dokaz da nasa kosarka, reprezentacija i Crvena Zvezda imaju svetlu buducnost i samo je pitanje vremena kada ce izuzetni uspesi da se ostvare.\nto je ta godina ;-)\nFudbalska LE pa cak i rukometna LS su znacajniji dogadjaji od kosarkaske EL, gde su se cak jedne godine (F4 igran u Londonu) delile besplatne karte da ne bi arena bila poluprazna.\nTo je tako bilo samo zato sto je igrano u Londonu, nema sanse da je rukomet vazniji.\nBG Arena je u celosti zavrsena 2004, to je 12 godina, a trebala je da bude (is)koriscena jos za SP u kosarci 1994. koje nam je bilo sramotno oduzeto i dodeljeno Kanadi, toliko o tome. Zbog cega nijedan F4 nije bio u BG ni u kosarci, ni u vaterpolu do pre koju godinu, ne da nismo bili blizu nego se o tome uopste nije ni razmisljalo?! Plasili ste se KLUBA OKOSNICE SRBIJE, o tome se radi. klub koji je dao sve sto je mogao za ovu zemlju u ta (i ne samo tu) dva sporta nije imao, a ni dalje nema (tek sada sto je to slucaj) podrsku sopstvene drzave, a posle neko ima obraza i da pomisli da smo mi imali zaledjinu u ovim ili onim rezimima iako je istina potpuno, ali bas potpuno drugacija...


49. Dani komedije | Hoću u pozorište\n49. Dani komedije\n20. mar 2020 – 27. mar 2020.\nKao i svake godine, jagodinski pozorišni festival "Dani komedije" održaće se od 20. do 27. marta u Kulturnom centru Jagodina.\nPetak 20. mart u 20.00\npo tekstu Branislava Nušića, u režiji Zoltana Puškaša i u produkciji Srpskog narodnog pozorišta iz Novog Sada.\nSubota 21. mart u 20.00\nJovana Sterije Popovića, u režiji Ive Milošević i u produkciji Narodnog pozorišta iz Subotice.\nNedelja 22. mart u 20.00\npo tekstu Nebojše Romčevića, u režiji Egona Savina i u produkciji Narodnog pozorišta iz Niša.\nPonedeljak 23. mart u 20.00\npo tekstu Ane Đorđević, u režiji Andreja Nosova i u koprodukciji Beogradskog dramskog pozorišta.\nUtorak 24. mart u 20.00\nna osnovu crtanog filma, u režiji Kokana Mladenovića i u produkciji Pozorišta „Kostolanji Deže” iz Subotice.\nSreda 25.mart u 20.00\npo tekstu Žan Baptist Poklen Molijera, u režiji Igora Vuka Torbice i u koprodukciji Narodnog pozorišta iz Sombora i Srpskog narodnog pozorišta iz Novog Sada.\nČetvrtak 26. mart u 20.00\npo tekstu Borislava Pekića, u režiji Gorčina Stojanovića i u produkciji Zvezdara teatra iz Beograda.\nPetak 27. mart u 20.00\nJasmine Reze, u režiji Alise Stojanović i u produkciji Pozorišta Atelje 212 iz Beograda\nArt ponovo na sceni


Slovenija će evakuisati svojih šest vojnika iz napadnute baze u Iraku - Vijesti.me\nIzvlačenje će biti izvedeno zajedno s evakuacijom njemačkih vojnika koji su tamo u istoj misiji Edit\nAin al-Asad baza (Foto: Beta/AP)\nAgencija BETA 8. januar 2020, 10:38\nZbog napada Irana na vazduhoplovnu bazu u Erbilu, na sjeveru Iraka, Slovenija će povući svojih šest vojnika koji su tamo s koalicionim snagama obučavali iračku vojsku, objavilo je jutros slovenačko Ministarstvo odbrane.\nIran je kasno sinoć ispalio dvadesetak raketa na dvije baze u Iraku u kojima su se nalazili američki vojnici kao potez odmazde zbog ubistva generala Solejmanija.\nSvi slovenački vojnici su u vrijeme iranskog napada na vazduhoplovnu bazu bili u skloništu, nisu povrijeđeni i i dobro se osjećaju, saopštilo je slovenačko Ministarstvo odbrane, prenijela je agencija Hina.\nIzvlačenje će, kako se dodaje, biti izvedena zajedno s evakuacijom njemačkih vojnika koji su tamo u istoj misiji.\nO odluci o povlačenju obaviješteni su predsjednik Slovenije Borut Pahor i ministar odbrane Karl Erjavec koji su se rano jutros o stanju u Iraku konsultovali u Ministarstvu odbrane i preko video-konferencije razgovarali sa slovenačkim vojnicima u Erbilu.\nMinistar spoljnih poslova Miro Cerar je u vezi sa zaoštravanjem situacije u Iraku sve strane pozvao na smirivanje i dodao da će učestvovati na vanrednom ministarskom sastanku članica EU u petak, na kojem će članice uskladiti svoje djelovanje.


Ubrzati radove na putevima koji povezuju Srbiju i Srpsku - Sputnjik Srbija\nUbrzati radove na putevima koji povezuju Srbiju i Srpsku\n22:50 12.04.2016 Preuzmite kraći link\nPremijer Srbije Aleksandar Vučić istakao je večeras, posle razgovora sa predsednikom Republike Srpske Miloradom Dodikom u Klašnicama kod Banjaluke, da bi konstitutivni narodi u BiH dogovorom trebalo da donose ključne odluke, javila je RTRS.\nVučić i Dodik saglasili su se da je u BiH potrebno poštovati Dejtonski mirovni sporazum, te očuvati mir i stabilnost.\n„Smatramo da je važno da se poštuje Dejtonski mirovni sporazum, da tri naroda donose ključne odluke u BiH o svojoj budućnosti i želimo da se sačuva mir, puna stabilnost i to je, rekao bih, trajno opredeljenje i Srbije i Republike Srpske“, rekao je srpski premijer.\nOn je istakao da je sa predsednikom RS razgovarao i o političkoj stabilnosti u celom regionu, što smatra da je od ključnog značaja.\n„Prvi uslov je da imamo ekonomsku sigurnost, da gledamo kako da i Srbija i Srpska napreduju po tom pitanju u narednom vremenu. Vi znate da ja, iako sam borac, nisam preveliki optimista, optimističnije vesti su da je MMF danas povećao procenu rasta i to povećanje procena za Srbiju će ići još dva puta u toku ove godine i za sledeću, i za 2018“, rekao je Vučić i naglasio da je to dobra vest i za RS.\nVučić je rekao da je dogovoreno da se u narednom periodu intenziviraju putne veze između RS i Srbije, pre svega put ka Bijeljini i Višegradu, te da se vidi kako i na koji način da se tu ubrzaju aktivnosti, uz činjenicu, kako je primetio, da obilaze radove na mostu Bratunac—Ljubovija, koji idu nešto brže od dogovorenog.\n„Tako da smo tempom radova zadovoljni. Smatramo da je ta vrsta putnih komunikacija na kojoj radimo nešto što će da približi Srbiju i RS, naravno Srbiju i BiH i mislim da je veoma bitno da ljudi u RS osećaju tu vrstu i stabilnosti, sigurnosti, bliskosti, prijateljstva sa Srbijom, baš kao što i mi to osećamo“, rekao je srpski premijer.\nNapomenuo je da je izuzetno zahvalan predsedniku Dodiku što dolazi na manifestacije u Srbiji na koje je pozvan, a koje ne moraju da imaju direktne veze sa Republikom Srpskom.\n„Ako predsednik Dodik dođe na otvaranje neke fabrike u našoj zemlji, onda to znači da je i za Republiku Srpsku važno da Srbija ide napred, da otvara radna mesta i mi to veoma poštujemo i cenimo i veoma sam zahvalan gospodinu Dodiku na tome“, rekao je Vučić.\nSrpski premijer prethodno je obišao selo Čipuljići kod Bugojna, odakle potiče njegova porodica i rekao da je to nekada bilo srpsko selo, a da to više nije.\n„Deo ljudi je pobijen, a najveći deo proteran, a to je moja postojbina, tu su ognjišta Vučića. Obišao sam groblje, našu crkvu, mali deo familije koji je ostao tamo da živi i zgarišta naših kuća. Jedanput godišnje to uradim i zahvalan sam vlastima BiH što su mi to omogućili“, rekao je Vučić, koji je danas boravio i u Mostaru.\nPredsednik RS Milorad Dodik istakao je da je Republici Srpskoj veoma važna pažnja koju joj Vlada Srbije pruža u okviru specijalnih veza i podvukao je da je stabilnost RS značajno povećana upravo tim osećajem dobre saradnje sa vladom i institucijama Srbije.\n„Zahvalan sam premijeru Vučiću na ovoj poseti, jer održava visok nivo naših razgovora i moram da kažem da Republika Srpska i Srbija, bar što se tiče RS, imaju najveći stepen saradnje na svim pitanjima, upravo zahvaljujući vladi premijera Vučića“, rekao je Dodik.\nSmatra da iza njih ostaju opipljivi projekti, čija se realizacija u kontinuitetu prati i najavio je da će se nakon nekoliko sedmica ponovo održati zajednička sednica vlada Srbije i RS, kada će se i formalno sagledati „ono što je potrebno da se ide dalje“.\nRazgovoru Vučića i Dodika prisustvovali su i premijerka RS Željka Cvijanović, predstavnici Vlade Srbije i ambasador Srbije u BiH Stanimir Vukićević.\nMilorad Dodik, Aleksandar Vučić, Republika Srpska, Srbija


RAK: RTRS treba da ispoštuje naš nalog i plati izrečene novčane kazne - Impuls\nObjavljeno: Četvrtak, 07 Septembar 2017 11:30\nDirektor RAK-a Predrag Kovač kazao je kako je posljednja izvršna mjera Agencije da kazni RTRS, zbog odbijanja da postupi po zahtjevu Agencije da izvrše priključenje televizije K3 d.o.o. iz Prnjavora na digitalno zemaljsko emitovanje u multipleksu A u području Kozara.\nRegulatorna agencija za komunikacije (RAK) se na jučerašnjoj konferenciji za medije očitovala povodom posljednje mjere kojom je kaženjen RTRS zbog odbijanja da postupi po zahtjevu RAK-a. Istakli su da su postupili u skladu sa odlukom Vijeća ministara, odnosno u skladu sa zakonom.\n"Suprotno profesionalnim standardima i propisima bilo kojeg emitera, RTRS se odlučila da ponovo iskoristi prostor rezervisan za dnevnopolitičke informacije za jednostrano plasiranje komentara u vezi sa posljednjom odlukom", kazao je Kovač.\nDodao je da Agencija ne praktikuje javnu diskusiju, ali da su ovaj put prekinuli tu praksu, jer im je cilj da javnost na pravi način bude obaviještena o onome što radi RAK.\n"Menadžment RTRS-a tvrdi da Agencija bez zakonskog osnova prisiljava RTRS da daje opremu na korištenje trećim licima bez naknade, što je netačno. Agencija je postupila u skladu sa odlukom Vijeća ministara, koja je dostupna, a koja Agenciju obavezuje da preduzima aktivnosti nakon što je međunarodno postavljeni rok za prelazak na digitalno emitovanje 17. 6. 2015. godine istekao", kazao je Kovač.\nIstakao je kako je osporavanje onoga što je propisano tom odlukom Vijeća ministara apsurdno i krajnje neozbiljno, jer su u komisiji izrade nacrta te odluke učestvovali i predstavnici RTRS-a.\n"Izrečena mjera ima potpuno zakonsko uporište, a to će zakonsko uporište Agencija nastaviti da koristi i ubuduće", poručio je Kovač, dodavši da RTRS netačno informiše javnost.\nDodao je da za svaki multipleks neće biti ponovo nabavljana oprema, već da će je ustupati oni koji trenutno raspolažu s tom opremom.\n"RTRS je trebao ispoštovati naš nalog i da plati izrečene novčane kazne u proteklom periodu", zaključili su iz RAK-a.


Blic: Država bi mogla da postane većinski vlasnik Komercijalne banke - Ekonomija - Dnevni list Danas\nPočetna » Ekonomija » Blic: Država bi mogla da postane većinski vlasnik Komercijalne banke\nSrbija bi mogla da postane većinski vlasnik Komercijalne banke, tako što bi svoj udeo u toj banci povećala isplatom ostalih akcionara, uprkos tome što je Vlada Srbije sa Medjunarodnim monetarnim fondom (MMF) dogovorila da se oglasi prodaja banke, piše u današnjem listu „Blic“.\n2Piše: Beta 09. januara 2019. 10.33\n„Srbija, koja je vlasnik 41,7 odsto akcija Komercijalne banke, kupila bi i 24,4 odsto akcija u vlasništvu Evropske banke za obnovu i razvoj (EBRD) i 10 odsto deonica koje su danas u vlasništvu Svetske banke, odnosno njenog ogranka IFC“, rekao je izvor „Blica“.\n„To je precizirano ugovorom iz 2006. godine, prema kome akcionari Komercijalne banke, EBRD, IFC, Svedfond i nemački DEG, imaju pravo da aktiviraju takozvanu „put opciju“, ako država ne započne prodaju Komercijalne banke, pošto su od 2006. do 2009. uložili 170 miliona evra u njene akcije“, piše „Blic“.\nKako je objašnjeno, aktiviranje te opcije znači da je država obavezna da kupi njihove akcije po unapred utvrdjenoj ceni ako oni žele da ih prodaju, što su u tim medjunarodnim finansijskim institucijama više puta potvrdjivali.\nTržišna vrednost Komercijalne banke, kako prenosi „Blic“, trenutno iznosi oko 308 miliona evra, s obzirom na cene akcija na berzi, dok je pre svetske krize cena dostizala i dve milijarde evra.\nbanka, komercjialna banka, MMFBeograd\n09. januara 2019. u 16.45\nSigurno, pa da je odmah, kao PKB za siću pokloni, jer je PKB defakto skoro poklonjen, nekom novom „arapskom prijatelju“ A. Vučića!\n10. maja 2019. u 06.26\nDržava ima 100% vlasništva u banci „Poštanska štedionica“ i to je dovoljno za neke „državne intervencije“. Mogu i da isplate te akcionare Kom-banke, ali samo da bi je onda bolje prodali nekom drugom.


SIPA provjerava poslovanje Federalne direkcije robnih rezervi - Kamenjar\nPripadnici Agencije za istrage i zaštitu BiH (SIPA) vrše određene provjere u vezi sa poslovanjem Federalne direkcije robnih rezervi i Direkcije za robne rezerve Republike Srpske, potvrdila je Srni policijski službenik Sipe Kristina Jozić.\nOna je navela da se ove aktivnosti vrše po naredbi Tužiteljstva BiH u suradnji s Upravom za neizravno oporezivanje BiH.\nPrema pisanju sarajevskog “Dnevnog avaza”, fokus istrage pripadnika Sipe u Federalnoj direkciji robnih rezervi nisu samo dugovanja po osnovu PDV-a, nego i informacije o nestalim zalihama robe u višemilijunskom iznosu.\nPrikupljaju se informacije radi dokumentiranja kriminala u vezi sa nestankom oko 1,6 milijuna litara eurodizela i benzina iz skladišta “Zovko-oil” u Žepču vrijednosti od šest milijuna KM, kao i nestankom 1.600 tona pšenice vrijedne oko milijun KM iz preduzeća “Zlatna dolina” iz Stoca 2012. godine, navodi list.\nIstražuje se i nastanak konzervi mesa iz skladišta tvrtke “Farmko” iz Širokog Brijega koja je povezana sa Lijanovićima.\nPrema sudskoj presudi iz prošle godine, ova tvrtka treba isplatiti Direkciji 1,5 milijuna KM zbog nepoštivanja ugovora o skladištenju konzervirane hrane.\nPovezani sadržaj:HSP Splitsko dalmatinskemolitveni doručakprvi slobodni višestranačkiSantiago Bernabeusnimka


Teška nesreća na Zelenom vencu\nBeta 22. decembra 2015. 10:50\nNa autobuskoj okretnici na Zelenom vencu jutros su se sudarila dva autobusa, a u toj nesreći povređeno je devet ljudi, od kojih jedna teže, rečeno je u Hitnoj pomoći.\nPortparol Hitne pomoći Nada Macura rekla je Tanjugu da je ta služba primila poziv nešto pre pola osam i da je do nesreće došlo kada su se dva autobusa sudarila kod stanice linije 72.\nTom prilikom je, kako je dodala, povređeno devet ljudi, od kojih jedna teže.\nU pitanju je, objasnila je Macura, politrauma.\nMacura je ranije rekla da je, prema nezvaničnim informacijama, vozač zarobljen u jednom autobusu, a da još neko leži ispod autobusa.\nMali i Ecegovac obišli povređene putnike\nGradonačelnik Beograda Siniša Mali i direktor Urgentnog centra Marko Ercegovac obišli su povređene u saobraćajnoj nesreći koja se dogodila jutros na Zelenom vencu.\nU Urgentni centar primljeno je 19 povređenih, a jedna osoba zadržana je usled težih povreda na lečenju.\n„Dobro je da nema životno ugroženih i nema nikoga ko je ozbiljnije bio povređen. Takve stvari se dešavaju, dao sam nalog GSP-u da se odmah sprovede istraga i da se vidi koji su uzroci nesreće. Važno jeda su svi povređeni i osigurani kod GSP-a i biće na taj način obeštećeni“, kazao je Mali.\nOn je kazao da će Grad učiniti šve što može kako bi njihov opravak učinio lakšim i boljim.\n„Ovakve nesreće se dešavaju, mi ne možemo da ih sprečimo ali veoma je važno da reagujemo na vreme i brzo. Hitna pomoć je bila u rekordnom roku na licu mesta, ljudi su preveženi u Urgentni centar vrlo brzo i za sada nema nikoga ko je smrtno ugrožen, a o povređenima se vodi računa“, rekao je Mali.\nDirektor Urgentnog centra Marko Ercegovac izjavio je da je 19 pacijenata, koji su povređeni u nesreći na Zelenom vencu, primljeno na pregled u tu ustanovu i da je samo jedan pacijent za sada ozbiljnije povređen, ali nije životno ugrožen.\nOn je novinarima rekao da će taj pacijent biti primljen na ortopediju Urgentnog centra i da su dvoje pacijenata posle manje povrede lica poslati na maksofacijalnu hirurgiju, a petoro poslato kući sa minimalnim povredama.\n„Ostali su još uvek na dijagnostici uglavnom sa manjim povredama i verovatno će biti ili opservirani ili poslati kući“, rekao je Ercegovac.\nKada je reč o povredama pacijenta koji je teže povređen, direktor Urgentnog je rekao da je povređeni zadobio povredu glavnog koštanog zglobnog sistema i da će biti primljen na ortopediju.\nTaj putnik je potpuno svestan i celokupna dijagnostika isključila je bilo kakvo postojanje težih povreda unutrašnjih organa, rekao je Ercegovac.\nZeleni venacsaobraćajna nesreća\nMUP: Uhapšen zbog krađe otpadnog gvožđa\nTroje poginulo, 32 povredjeno u prevrtanju autobusa kod…


Family shop – Sindikat srpske policije\nNaslovna /Ostalo/Family shop\nSindikat srpske policije sklopio je ugovor o tehničko-poslovnoj saradnji sa firmom Family Shop.\nUgovorom jeomogućeno da članovi SSP kupuju robu putem administrativne zabrane banke na njihovim računima, i to na najviše 60 meseci, u vidu fiksne nepromenljive mesečne ili polumesečne rate, pri čemu kupci-krajnji korisnici imaju pravo da sami izaberu broj rata plaćanja.\nBrend store – Family Shop, bazno se bavi prodajom tehničke robe i IT na period otplate do 5 godina, ali je za naše članove proširio ponudu i kod njih možemo naći na jednom mestu skoro sve što je potrebno jednoj porodici, i to:\n– Peći na pelet, čvrsto gorivo, grejna tela\n– Školski pribor, udžbenici\n– Hemel kozmetika\nUkoliko već imate kreditna zaduženja, preko Famili šopa u saradnji sa AIK Bankom, imate mogućnost refinansiranja na period otplate do 99 mesečnih rata.\nZa sve dodatne informacije možete nazvati tehničku podršku ili ih dobiti preko Call centra. Budite slobodni i kontaktirajte sa Famili šopom,svakog radnog dana od 09,00 do 17,00 časova.\nTelefoni: 011/283-77-07 061/336-55-55\nTrenutno aktuelni flajeri Famili-šopa:\nDokumentacija za AIK Banku:\nPonuda AIK Banke za naše…


Elfić: Borićemo se za prava manjina - Radio Sto Plus\nElfić: Borićemo se za prava manjina\nNosilac Liste nacionalnih zajednica i predsednik Bošnjačke demokratske zajednice (BDZ) Emir Elfić rekao je danas u Novom Pazaru da će ova koalicija predstavljati sve manjine i biti njihov glas u Skupštini Srbije. On je na konferenciji za novinare istakao da su problemi svih nacionalnih...\nNosilac Liste nacionalnih zajednica i predsednik Bošnjačke demokratske zajednice (BDZ) Emir Elfić rekao je danas u Novom Pazaru da će ova koalicija predstavljati sve manjine i biti njihov glas u Skupštini Srbije.\nOn je na konferenciji za novinare istakao da su problemi svih nacionalnih manjina u Srbiji isti ili slični.\n“Formiranjem koalicije želeli smo da akumuliramo političku energiju kako bi manjine imale direktno izabrane predstavnike u parlamentu koji će uticati na donošenje zakona koji se tiču svih građana, ali sa posebnim osvrtom na manjinske zajednice”, rekao je Elfić.\nOn je naglasio i da je cilj stranke na čijem je čelu menjanje političkog ambijenta u Sandžaku.\n“U prethodnoj godini BDZ je bila na meti prljave kampanje. Toga nismo pošteđeni ni sada, jer članovi Bošnjačke demokratske zajednice Sandžaka i dalje falsifikuju moje potpise i pečate stranke, a čak pokušavaju i da opstruiraju i blokiraju moje nastupe u medijima”, izjavio je Elfić.\nOn je dodao i da će Lista nacionalnih zajednica na predstojećim vanrednim izborima 16. marta, nastupiti pod rednim broj 14 i pod sloganom “Jedina nada”.


Policija će provjeriti određene navode Ratka Kneževića\nUprava policije će provjeriti određene navode Ratka Kneževića, bivšeg saradnika crnogorskog premijera Mila Đukanovića, koji se odnose na neka neriješena ubistva u Crnoj Gori, kazala je portparolka policije Tamara Popović.\n„Određeni navodi Kneževića, shodno procjeni, biće predmet provjera“, kazala je Popović Vijestima.\nIz Uprave policije dnevniku nijesu odgovorili na pitanje da li su imali informacije o detaljima, izvršiocima i pozadini ubistva Gorana Žugića, Baje Sekulića i Darka Raspopovića, koje navodi Knežević. „Uprava policije predizima aktivnosti na rasvjetljavanju ubistava iz prethodnog perioda. Potvrda za to je činjenica da smo posljednjih godina rasvijetlili i procesuirali jedan broj tih krivičnih djela“, rekla je Popović.\nZa sada nema indicija da je crnogorsko Tužilaštvo preduzelo bilo kakve radnje vezano za tvrdnje Kneževića, iako je vrhovna državna tužiteljka Ranka Čarapić u Skupštini najavila da će to biti učinjeno.


NEBEZBEDNI FINANSIRALI VEĆU BEZBEDNOST - Glas Podrinja\nNOVO VOZILO ODELjENjU SAOBRAĆAJNE POLICIJE\nNEBEZBEDNI FINANSIRALI VEĆU BEZBEDNOST\nPredsednik Skupštine grada Šapca i Saveta za koordinaciju poslova bezbednosti saobraćaja Nemanja Pajić uručio je u ponedeljak ključeve novog vozila Odeljenju saobraćajne policije u Šapcu. Sredstva za kupovinu vozila namenski su opredeljena iz budžeta Saveta za koordinaciju poslova bezbednosti saobraćaja, od naplaćenih prekršajnih kazni.\nDosadašnja saradnja Grada Šapca i Saobraćajne policije pokazala je dobre rezultate kada je u pitanju bezbednost u saobraćaju. Nabavka vozila marke „Škoda Rapid“ doprineće većoj efikasnosti u radu saobraćajne policije.\n-Jedan od preduslova uspeha u našem zajedničkom poslu je dobra koordinacija svih službi koje imaju isti cilj ““ povećanje bezbednosti u saobraćaju. Verujem da će ovaj auto doprineti većoj efikasnosti u radu policije, a na simboličnom nivou ovo je znak dobre saradnje i povezanosti Saveta i saobraćajne policije. Prevencija nam i dalje ostaje primarni cilj, jer samo tako možemo zaštititi sve učesnike u saobraćaju i doprineti razvoju svesti o važnosti ove teme. Savet zato nastavlja svoje aktivnosti koje za cilj imaju promociju bezbednog učešća u saobraćaju i stvaranje navika od najmlađeg uzrasta, uz akcije koje su posvećene svim učesnicima. Tokom leta je, po statističkim podacima, povišen rizik od saobraćajnih nezgoda, pa i ovom prilikom svima upućujemo apel da poštuju propise, štite svoj i živote svih učesnika u saobraćaju, rekao je Nemanja Pajić, predsednik Skupštine grada Šapca i Saveta za koordinaciju poslova bezbednosti saobraćaja.\nNačelnik Odeljenja saobraćajne policije Zoran Penonić istakao je da će ovo vozilo biti korišćeno isključivo u svrhe povećanja bezbednosti saobraćaja na teritoriji Šapca.\n-Vozilo koje smo dobili finansirali su nebezbedni učesnici u saobraćaju. Jedan deo novca koji se slije u kasu Republike ili grada ugrađen je u bezbednost ostalih učesnika u saobraćaju, rekao je Penonić.\n„Škoda Rapid“ je deseto službeno vozilo u Odeljenju saobraćajne policije.


Vesti online / Sport / Tenis / Nadal na terenu: Koleno me i dalje boli\nPosle prvog meča nakon sedmomesečne pauze, nekada prvi teniser sveta Rafael Nadal, izjavio je da ga koleno još uvek boli, iako su mu lekari da može da igra, kao i da ne želi više da priča o povredi levog kolena.\n"Trpim bolove, jer volim da igram tenis" - Rafael Nadal\nPrvo pitanje na konferenciji za novinare bilo je vezano za povredu kolena. Španac je počeo da priča, a zatim je rekao da odustaje i da želi da se koncentriše na tenis i treninge koji bi mogli da mu pomognu da osvoji osmu titulu na Rolan Garosu.\n"Koleno - o tome sam pričao kada sam stigao u Čile. Voleo bih da više da pričam na tu temu i da razmišljam samo o tenisu. Lekari su rekli da je sve u redu i da nema rizika da se pogorša povreda. I dalje me boli koleno, ali zadovoljan sam što učestvujem na turniru", rekao je Nadal.\n"Nisam 100 odsto spreman, potrebno je još par nedelja. Ako boli - boli, i moraću to da tripim. Ovde sam da bih igrao tenis, sa ili bez bolova. Srećan sam što sam odigrao zvanični meč, iako se radi o dublu", rekao je trenutno peti teniser sveta.


Ministar vanjskih poslova, prof. dr Srđan Darmanović razgovarao je danas sa Alison Kemp, ambasadorkom Ujedinjenog Kraljevstva Velike Britanije i Sjevene Irske, povodom okončanja njene misije u Crnoj Gori.\nRegionalna javnost je još jednom bila u prilici da svjedoči pokušaju ministra spoljnih poslova Srbije da komentariše svaki potez i svaku izjavu zvaničnika i institucija u zemljama regiona, ukoliko se oni ne uklapaju u njegov politički i vrijednosni svjetonazor.\nDržavni sekretar Radulović primio u oproštajnu posjetu ambasadorku Države Izrael u Crnoj Gori Alonu Fišer Kam\nDržavni sekretar, ambasador Vladimir Radulović primio je danas u oproštajnu posjetu nerezidentnu ambasadorku Države Izrael u Crnoj Gori, sa sjedištem u Beogradu, Alonu Fišer Kam, povodom okončanja njene diplomatske misije u Crnoj Gori.\nOdgovor na COVID-19 u fokusu saradnje Crne Gore i Ujedinjenih nacija\nZajednički odgovor na krizu izazvanu pandemijom COVID-19 bio je centralna tema trinaestog sastanka Nadzornog komiteta za praćenje implementacije Integrisanog programa saradnje Crne Gore i Ujedinjenih nacija, koji je danas održan u Podgorici. Sastankom komiteta koji čine članovi Tima UN u zemlji i predstavnici osam ministarstava Vlade Crne Gore, kopredsjedavali su generalni direktor za multilateralne poslove u Ministarstvu vanjskih poslova, Veljko Milonjić i rezidentna koordinatorka Sistema UN u Crnoj Gori, Fiona Mekluni.\nBurdž Kalifa i ADNOC kula u Ujedinjenim Arapskim Emiratima u bojama crnogorske zastave\nU susret državnom prazniku, danas su građani Crne Gore primili nesvakidašnju čestitku od ministra vanjskih poslova Srbije. Ministar Dačić nam je, umjesto najboljih želja, uputio recepte za rušenje aktuelne vlasti, vlasti koja čuva evro-atlantsku, pro-zapadnu i sekularnu orijentaciju Crne Gore\nDan državnosti Crne Gore obilježen u Ljubljani polaganjem vijenca na Spomenik narodnim herojima\nPovodom 13. jula - Dana državnosti, ambasador Crne Gore u Republici Sloveniji prof. dr Vujica Lazović položio je vijenac na spomen obilježju Grobnica narodnih heroja u Ljubljani, uz prisustvo počasne garde slovenačke vojske.\nMinistar Darmanović primio u nastupnu posjetu nerezidentnu ambasadorku Republike Litvanije u Crnoj Gori Jurate Raguckiene\nMinistar vanjskih poslova Crne Gore prof. dr Srđan Darmanović primio je danas u nastupnu posjetu nerezidentnu ambasadorku Republike Litvanije u Crnoj Gori Jurate Raguckiene. Poželjevši joj uspješan mandat, ministar Darmanović je ocijenio da Crna Gora i Litvanija imaju izuzetno dobre odnose, dodatno osnažene članstvom u NATO. Rekao je da se Crna Gora i Litvanija, kao i ostale baltičke države, odlično razumiju u odnosu na pitanja od međunarodnog i regionalnog značaja, što proizilazi iz sličnosti koje dijele kao male zemlje koje su kroz istoriju, ali i sada, morale odoljeti izazovima da bi očuvale svoj suverenitet.\nMinistar Darmanović primio u posjetu Đanluku Pasarelija, šefa posmatračke misije ENEMO mreže\nMinistar vanjskih poslova prof. dr Srđan Darmanović imao je danas sastanak sa Đanlukom Pasarelijem, šefom misije Evropske mreže organizacija za posmatranje izbora (ENEMO), koja će nadgledati parlamentarne izbore raspisane za 30. avgust. Ministar je izrazio zadovoljstvo interesovanjem ENEMO mreže da posmatra crnogorske izbore i saopštio da će Ministarstvo vanjskih poslova dati podršku ENEMO timu u cilju uspješnog sprovođenja njihove misije.


Muzičko čudo od deteta – Veljko Nenadić – Semendria\nMuzičko čudo od deteta – Veljko Nenadić\n25. jul 2013. KULTURA – Mladi smederevski kompozitor, Veljko Nenadić (14), čije kompozicije pobeđuju na međunarodnim takmičenjima bez ograničenja starosti, osvojio je još jedno prvo mesto, drugo u ovoj godini, posle Amerike i na takmičenju kompozitora u Španiji.\nPodsećamo, Veljko je sa kompozicijom „Balkanska svita”, u januaru ove godine pobedio na Internacionalnom takmičenju kompozitora „Zlatni ključ” u Sjedinjenim američkim državama (Golden Key Music Festival Piano Composition).\nNagrada mu je uručena ovih dana, tačnije 17. jula, u Beču, svetskoj prestonici muzike, gde je premijerno izveo svoju kompoziciju, primio diplomu i pobrao brojne simpatije i aplauze slušalaca iz celog sveta.\n„Pobedom u januaru ove godine na Međunarodnom takmičenju mladih kompozitora „Zlatni ključ” u SAD, u konkurenciji juniora, dobio sam priliku da sviram i primim diplomu i medalju u jednoj od najstarijih i najslavnijih dvorana u Beču „Ehrbar Saal”, u kojoj su svirali Johanes Brams i Gustav Maler. Međutim, da nije bilo novčane podrške od Grada i gradonačelnice dr Jasne Avramović, teško bi mi se ostvarila velika želja da nastupim u Beču. Učestvovao sam na recitalu svetskih mladih kompozitora i izveo svoju kompoziciju „Balkanska svita” koja je oduševila prisutne. Bilo mi je uživanje da sviram na tako dobrom klaviru i u veoma akustičnoj dvorani i bio sam potpuno opušten i mislim da sam dao svoj maksimum”, rekao je Veljko.\nDok je boravio u Beču, Veljku je stigao meil iz Španije, kojim ga organizator takmičenja za kompozitore, obaveštava da je na tom takmičenju pobedila njegova kompozicija „Vizantijska igra”.\n„Osvojio sam prvo mesto na Četvrtom takmičenju kompozitora klavirskih kompozicija „Fidelio Musica”. Organizator takmičenja je Kompanija sa istim imenom iz Španije, koja prodaje notni materijala u digitalnom i štampanom obliku, a takođe, prodaje i kompakt diskove, uglavnom, klasične muzike. Na ovom takmičenju dodeljeno je samo šest nagrada”, kaže mladi kompozitor.\nNa Konkurs je stiglo 98 kompozicija iz 16 zemalja sveta, među kojima su SAD, Španija, Velika Britanija, Italija, Meksiko, Rumunija i druge zemlje. Karakteristika ovog takmičenja jeste da žirija nema, već da sami kompozitori glasaju. Veljko je poslao dve kompozicije, obe su ušle u finale, od kojih je kompozicija „Vir” zauzela 9. mesto, a „Vizantijska igra” 1. mesto.\nTakođe treba napomenuti da je na oba takmičenja Veljko bio najmlađi, dok su ostali učesnici renomirani, poznati i priznati muzičari u srednjim i poznim godinama. Drugo mesto u Španiji je osvojio Geri Medison iz SAD, koji je bio direktor nekoliko opera u Americi, radio na dva univerziteta, svirao u Karnegi holu, sarađivao sa brojnim zvezdama kao što su Lučano Pavaroti, Roberta Flek, Blondi..\nVeljko Nenadić je interesovanje za muziku pokazao kada je bio u trećem razredu osnovne škole. Prvu kompoziciju „Božićni valcer”, napisao je u desetoj godini, dve godine kasnije istom kompozicijom osvojio je prvu nagradu na Festivalu u Zemunu, a naredne godine na istom takmičenju dobio je prvu nagradu za svoju „Sonatu”.\n„Do sada sam komponovao petnaestak kompozicija, mahom za klavir, ali imam i nekoliko orkestarskih. Jedna od njih „Stonehange” osvojila je prvo mesto na Republičkom takmičenju mladih kompozitora „Fedemus” u Beogradu. Poslednju kompoziciju koju sam uradio je „Dunavska rapsodija”, koju planiram da pošaljem na sledeće takmičenje u Americi. Po mom mišljenju to je moje najbolje delo, ali videćemo da li će biti tako uspešna na takmičenjima kao prethodne kompozicije”, navodi smederevsko „čudo od deteta”.\nVeljko Nenadić je nedavno, kao nosilac diplome „Vuk Karadžić”, završio Osnovnu školu „Doktor Jovan Cvijić”, kao i Osnovnu muzičku školu, Odsek klavir. Zbog velike ljubavi prema muzici upisao je Srednju muzičku školu „Kosta Manojlović” i tako odredio svoj životni put. Želja mu je da upiše kompoziciju na Muzičkoj akademiji, a možda i klavir. Veljko 1. avgusta puni 15 godina.\n« Bostanijada u Osipaonici\nGKUD Smederevo na Festivalu folklora u Poljskoj »


ŠTA NAM RADI ZAGAĐEN VAZDUH NA ZAPADNOM BALKANU? ZAGAĐENJE I POSLEDICE PO SMRTNOST I ZDRAVLJE GRAĐANA ZAPADNOG BALKANA | Ekološki2 pokret Ozon\nZagađenje vazduha na Zapadnom Balkanu uzrok je prevremene smrti 30.000 ljudi godišnje, procjene su Evropske agencije za životnu sredinu. Udisanje zagađenog vazduha dovodi do povećanja smrtnosti, skraćenja životnog vijeka i rasta broja hroničnih bolesti, dok zdravstveni troškovi koje plaćaju građani i građanke Zapadnog Balkana postaju sve veći. Smanjenje zagađenja vazduha je javno-zdravstvena mjera koja bi direktno uticala na povećanje kvaliteta života i zdravlja građana, a indirektno i na smanjenje stope smrtnosti.\nNeki od glavnih izvora zagađenja vazduha na Zapadnom Balkanu su upotreba uglja za proizvodnju energije, industrijske emisije, sagorijevanje otpada, poljoprivredne i građevinske aktivnosti, transportna vozila i dizel generatori. Ovi izvori su jedno od glavnih mesta nastanka praškastih materija (PM2.5 i PM10), ozona, azotnih oksida, sumpor dioksida, ugljen dioksida i teških metala koji su globalno odgovorni za milione prevremenih smrti godišnje.\nCijenu zagađenog vazduha plaćamo ljudskim životima\nPrema procjeni Evropske agencije za životnu sredinu u zemljama Zapadnog Balkana zagađen vazduh dovodi do ukupno 30.000 prevremenih smrti usled prekomjernog zagađenja praškastim materijama PM2.5, ozonom (O3) i azot dioksidom (NO2).\nZajednički istraživački centar Evropske unije ističe da zagađenje vazduha u prosjeku doprinosi između 4 i 19 procenata ukupnog prevremenog mortaliteta i smanjuje očekivani životni vijek za između 0,4 i 1,3 godine u zemljama Zapadnog Balkana.\nProcjenjuje se da je izlaganje čvrstim česticama (PM2.5) odgovorno za 75 procenata svih smrtnih slučajeva povezanih sa izlaganjem zagađenom vazduhu. Vrijednosti o dozvoljenim emisijama zagađujućih materija definisane u smjernicama o kvalitetu vazduha – u Albaniji, Bosni i Hercegovini, Crnoj Gori, Sjevernoj Makedoniji, Kosovu i Srbiji veće su nego u većini država članica Evropske unije.\nPodaci iz izvještaja ‘’Hronično zagađenje ugljem’’pokazuju da se više od polovine broja preuranjenih smrtnih slučajeva u 2016. godini prouzrokovanih emisijama iz termoelektrana na ugalj sa Zapadnog Balkana dogodi u EU: 2.013 od ukupno 3.906 preuranjenih smrtnih slučajeva pogodilo je stanovništvo EU, dok se 1.239 smrtnih slučajeva dogodilo na Zapadnom Balkanu, a 654 na drugim lokacijama. Na Zapadnom Balkanu, Srbija trpi najviše uticaja na zdravlje zbog zagađenja od uglja iz regiona – 570 preuranjenih smrti.\nZagađenje vazduha ima veći efekat na skraćivanje života starijih ljudi i djece mlađe od pet godina što je posebno izraženo u zemljama sa niskim prihodima. .\nDa bismo spasili ljudske živote i sačuvali javno zdravlje neophodno je što prije poboljšati kvalitet vazduha, ali i javno zdravlje kroz unapređenje zdravstvenih sistema.\nKako bi se unapredio nadzor nad zagađivačima i poboljšao kvalitet vazduha potrebno je izgraditi multisektorska partnerstva na lokalnom, nacionalnom i regionalnom nivou. Prevencija nezaraznih bolesti koje su posledica lošeg kvaliteta vazduha treba biti integrisana među prioritete ekoloških politika. Sve ovo mora biti praćeno i borbom protiv klimatskih promjena, koje sve više utiču na gotovo sve aspekte života.\nDa bi se smanjla smrtnost, produžio životni vijek i umanjili zdravstveni troškovi udisanja zagađenog vazduha, potrebna je i borba građana odozdo, jer samo solidarno i na regionalnom nivou moguće je riješiti pitanje zagađenja vazduha, koje ne poznaje granice između država Zapadnog Balkana.\nDa zajedno sačuvamo i produžimo život, priključi se solidarnoj borbi građana Zapadnog Balkana, budi dio kampanje “Ujedinjeni Balkan za čist vazduh”:http://bit.ly/UjedinjenBalkanZaCistVazduh\nViše o kampanji “Ujedinjeni Balkan za čist vazduh saznajte na: LINK ZA NARATIV NA SAJTU PARTNERA


Poskupljuje taksi prevoz u Nišu - JUGPRESS\nGradsko veće na svojoj poslednjoj sednici usvojilo je predlog da cena starta za taksi prevoz na području grada Niša poskupi za 20 dinara. Umesto 80 dinara, koliko se start do sada naplaćivao, novim cenovnikom predlaženo je povećavanje starta u prvoj tarifi na 100 dinara.\nPo ovoj odluci najniža cena vožnje po kilometru u prvoj tarifi i dalje će biti 40 dinara, dok će u drugoj umesto dosadašnjih 45 biti 50 dinara, a u trećoj će umesto dosadašnjih 60 iznositi 65 dinara.\nOvom odlukom predviđeno je da se cena čekanje povećava sa 400 na 450 dinara.\nRazlog za promenu cena taksi prevoza su poskupljenje goriva i povećanja minimalne cene rada.\n„Visoka tehnička škola uradila je studiju o organizaciji saobraćaja i pružanja usluga taksi prevoza u Nišu i ustanovljene su tri tarife. One podrazumevaju tarifu prevoza radnim danima i subotom od 6 do 22h, zatim tarifu dva od 22h do 6h i tarifu tri po kojoj se računa vožnja van grada“, objasnio je Hranislav Đorđević iz Sekretarijata za komunalne delatnosti, energetiku i saobraćaj. On je dodao da su prilikom određivanja novog cenovika konsultovana i taksi udruženja u Nišu. On je kazao da je Grad u obavezi da prati kretanja , omogući taksi prevoznicima da obavljaju svoje usluge, u skladu sa potrebama taksi službi i brojem taksista u gradu, pa je iz tog razloga “Visoko tehnička škola je uradila analizu optimizacije, organizacije saobraćaja i pružanja usluga taksi prevoza”.\nPored novih cena, vrši se i povećavanje taksi stajališta sa 26 na 27, dakle u pitanju je jedno taksi stajalište i to će biti ono na početku Ulice Đuke Dinića, kod Tvrđave. Takođe, broj parking mesta za taksiste povećan je sa 146 na 171 – kaže Đorđević.\nNa pitanje novinara hoće li se povećanjem broja mesta za taksi vozila smanjiti broj parking mesta za ostale automobile , Đorđević je odgovorio da povećanjem broja parking mesta za taksiste građani neće biti oštećen. U Dušanovoj ulici broj mesta povećaće se sa postojećih 4 na 6 mesta.\nĐorđević dodaje da se tačan broj taksi vozila ne zna , jer se to menja takoreći iz dana u dan ali je na osnovu analize, za grad optimalan broj od 765 taksi vozila. On je mišljenja da trenutnou Nišu saobraća između 688 do maksimalnih 850 vozila.\nInače, cene taksi prevoza kao paralelnog prevoza uređenom gradskom prevozu nije se menjala nekoliko godina.


Filmske večeri u okviru kampanje - Radio Tivat\n03 дец Filmske večeri u okviru kampanje\nOpština Tivat-Sekretarijat za mlade,sport i socijalna pitanja i ove godine organizuje kampanju “16 dana aktivizma protiv nasilja nad ženama” koja traje od 25 novembra do 10 decembra 2019. godine (od Međunarodnog dana protiv nasilja nad ženama do Međunarodnog dana ljudskih prava).\nFilmske tematske večeri se održavaju u Multimedijalnoj sali opštine Tivat sa početkom u 19 časova, od 03. do 05. decembra a sadržaj filmova se odnosi na nasilje.\nFilm “Anđeo čeličnih vilica” se prikazuje 03. decembra gdje glavnu ulogu tumači oskarovka Hilari Svonk.\nDženifer Lopez i film “Enough” zainteresovani mogu da pogledaju 04. decembra, dok će se 05. decembra prikazivati film “Šufražetkinje” sa Meril Strip u glavnoj ulozi.\nJedna od aktivnosti je i okrugli sto “Mehanizmi pomoći i podrške žrtvama trgovine ljudima” koji se održava sjutra u 17 h u Multimedijalnoj sali opštine Tivat za članove/ice Multidisciplinarnog operativnog tima za zaštitu od nasilja u porodici i nasilja nad djecom. Predavanje će održati Sonja Perišić Bigović koja je magistrica političkih nauka zaposlena u Ministarstvu unutrašnjih poslova Crne Gore-Odjeljenje za borbu protiv trgovine ljudima. Trenerica je Zavoda za socijalnu i dječju zaštitu, Uprave za kadrove,za problematiku trgovine ljudima na policijskoj akademiji. Do danas je sprovela preko 100 obuka.\nDvodnevni Kurs samoodbrane za žene, u saradnji sa Aikido Akademijom Tivat, Odjeljenjem bezbjednosti Tivat i SMŠ “Mladost” se održava 05. i 06. decembra u prostorijama Aikido Akademije.


Mali: Grad nema nikakve veze sa događajem u Savamali\nNaslovna » BG svaštara » Obrati pažnju! » Mali: Grad nema nikakve veze sa događajem u Savamali\nNeko drugi 27. april 2016. Obrati pažnju! Postavite komentar\nGradonačelnik Beograda Siniša Mali saopštio je da Grad nema nikakve veze sa rušenjem dela Savamale, tj. humanitarnog prostora Miksalište.\nMali je danas uputio odgovor povereniku za informacije od javnog značaja i zaštitu podataka o ličnosti Rodoljubu Šabiću na dopis upućen povodom rušenja dela Savamale na prostoru koji se nalazi na uglu Hercegovačke i Mostarske ulice.\nGradonačelnik je istakao da je po dobijanju pisma kojim je poverenik ukazao na sumnju u nezakonito postupanje odnosno kršenje ljudskih prava, zatražio informacije od nadležnih gradskih službi povodom ovog događaja.\n„Posle dobijenih povratnih informacija mogu da Vas obavestim da nijedna gradska služba nije postupala navedene večeri, niti su predstavnici neke od gradskih službi bili na terenu te večeri na navedenoj lokaciji. Dakle, potvrđujem da Grad Beograd nema nikakve veze sa događajem o kome ste obavešteni od građana. Lično smatram da navodi iz Vašeg dopisa upućuju na to da je potrebno obratiti se državnim organima u čijoj je isključivoj nadležnosti postupanje po ovakvim informacijama“, navodi se u odgovoru gradonačelnika.\nPozivajući se na informacije dobijene od građana, poverenik Šabić tvrdi da je u noći 25. aprila tridesetak maskiranih ljudi sa „fantomkama“ i naoružani palicama, srušilo objekte koje, kako se navodi, koriste privatnici na površini od oko 1.000 kvadratnih metara.\nTagovigradonačelnik beograda miksalište mikser obrati pažnju rušenje saopštenje savamala siniša mali\nPrethodni Trg republike: Grčki vikend, 14. i 15. maja\nSledeći U bioskopima: Procep


Besplatne radionice za decu i mlade tokom januara i februara\nTanjug 4. januara 2022. 11:49\nBEOGRAD – Besplatne radionice za decu i mlade uzrasta od 14 do 19 godina održavaće se svake subote tokom januara i februara u Kulturnom centru Dorćol i prostorijama Galerije X vitamin, saopštili su danas organizatori.\nPo rečima organizatora, „radionice se održavaju sa ciljem da svojim prolaznicima omoguće da se kroz kreativan rad edukuju u oblastima video žurnala, kaligrafije i istorije umetnosti.“\nRadionice video žurnala vodi Nemanja Lađić, a na njima će mladi imati prilike da dobiju informacije o teorijskim i istorijskim okvirima video arta i uz pomoć svojih mobilnih telefona nauče kako da razrade, razviju i izvedu svoje ideje.\nNa radionicama kaligrafije Jelene Manić će se polaznici upoznati sa umetnošću lepog pisanja, s fokusom na izučavanje ćiriličnog pisma i praktičnu primenu stečenog znanja u iscrtavanju stikera.\nProjekat „Šetnja kroz istoriju s Oliverom Tomićem“ obuhvata seriju predavanja iz oblasti istorije umetnosti i teorije.\nTeorijska predavanja se održavaju uz redovnu i mladima dostupnu video prezentaciju, a polaznike očekuje i terenski deo – posete i stručna vođenja kroz legate, galerije i muzeje, upoznavanje sa spomenicima kulture u Beogradu, i slično.\nNa ovaj način polaznici prepoznaju i stiču dodatno znanje o bogatom kulturno-umetničkom nasleđu i stvaralaštvu svoje sredine.\nOve projekte podržao je Sekretarijat za sport i omladinu grada Beograda.


Vreme 799 - Nacionalni rat oko frekvencija: Kosava sa Avale\nNacionalni rat oko frekvencija >\nGodinama najavljivan kao događaj od presudnog značaja za domaće medije, konkurs za dodelu nacionalnih frekvencija prerastao je, za samo nekoliko dana u skandal u kome se potežu sva oružja i u kome učestvuje ko god hoće – od političara do "običnih" građana. Glavne vedete za sada su Milomir Marić, Dragan Kojadinović i "nenarodni režim Nenada Cekića", a pominju se medijske harange, Titovo doba, Slobino vreme, rimski papa i kardinalski koncil.\nU međuvremenu, gubitnici najavljuju žalbe, a pobednici uglavnom mudro ćute...\nAli, tu nikako nije bio i kraj Cekićevoj kontraofanzivi. U popodnevnim satima 24. aprila Savet RRA pozvao je Milomira Marića, glavnog i odgovornog urednika BK televizije, na razgovor "kako bi se izjasnio o nalazu stručne službe koja je kod BK televizije konstatovala brojna kršenja Zakona o radiodifuziji i drugih propisa". Iako je Savet pre nepunih mesec dana prihvatio kandidaturu BK TV-a i tada nije imao nikakve primedbe na vlasničku strukturu te televizije, ovaj put pronađeno je da su "većinski vlasnici BK Telekoma... firme koje su u procesu likvidacije". Takođe, iako su se pre svega dve sedmice, na razgovoru s kandidatima, siti ispričali s Milomirom Marićem ne pitajući ga za njegov status, članovi Saveta su naprasno otkrili da se "do praznika kao direktor u nadležnom registru vodila Bojana Lekić" i da "nije sasvim jasno ko je i kada Marića postavio na mesto direktora i glavnog i odgovornog urednika BK TV-a".\nKao što se moglo i pretpostaviti, u obrazloženju Saveta RRA objavljenom u utorak 25. aprila, akcenat je pre svega stavljen na transparentnost kapitala (RTL, BK TV, TV5), na ponašanje u prethodnom periodu (BK TV), pretežnu delatnost pravnog lica ("ne može se utvrditi kojim se sve delatnostima bavi BK Telekom s obzirom da se pojavljuje kao član tzv. BK Grupe..."), ali i na ekonomsku samoodrživost, tj. pružene garancije za poslovni uspeh.\nOno što je, međutim, znatno misterioznije jesu kriterijumi na osnovu kojih su izabrani pobednici – pre svega čudesna simbioza TV Košave i Hepi televizije, kao i nepostojeće TV Avale. U prvom slučaju, vrlo je problematično i ponašanje u prethodnom periodu, i poreklo kapitala, i sposobnost tih televizija da naprave kvalitetan celodnevni program. (Svesna da samostalno ne ispunjava kriterijume za konkurs, TV Košava je izgleda unapred bila spremna na različite dogovore – direktorka niškog TV-a 5 Slavica Čorbić za "Vreme" kaže da je i njenoj kući ranije nuđena "tajm-šer" varijanta s Košavom.) Što se tiče TV Avale, nije zapravo jasno ništa – ni kapital, ni ekonomska samoodrživost, ni sposobnosti, ni tehnika, ni "pretežna delatnost". Čelnici te kuće su tokom razgovora s predstavnicima RRA najavili da će doneti tehniku kakva "nije viđena" na ovim prostorima, a ovih dana nastavili su s uopštenim i ničim potkrepljenim tezama. Tako je Danko Đunić, jedan od vlasnika, objasnio da će se ova televizija "u informativnim sadržajima baviti pre svega ekonomsko-političkim temama", ne objašnjavajući ni šta to zapravo znači, ni ko će te teme obrađivati, ni s kojih pozicija,... Još uopštenija jeste Đunićeva najava da će u TV Avalu do kraja 2007. biti uloženo sedam miliona evra, a "u narednih nekoliko godina" 22 miliona. Opet ni reči o tome kako, s kojim početnim kapitalom, uz čiju pomoć,... Sudeći po obrazloženju Saveta, reklo bi se da su članovi tog tela jednostavno poverovali onome što im je obećano. Navodi se, na primer, da su "pojedinačno najveća ulaganja" najavile upravo stanice koje su pobedile – u tom smislu, zanimljivo je da se ističe kako je TV Avala najavila ulaganje od 21,8 miliona evra, dok se među gubitnicima, od kojih je "većina najavila manja ulaganja od stanica koje su dobile dozvole za emitovanje programa", navodi i RTL sa najavljenih 21,3 miliona evra (vidi okvir "RTL-ovi gresi"). Što se tiče Košave i TV Hepi, čak se naglašava kako zajedničko korišćenje mreže "može uticati na smanjenje troškova poslovanja i efikasnije korišćenje resursa".\nOno što je možda još opasnije jeste mogućnost da se problem odluke Saveta RRA nađe pred Skupštinom, odnosno da neko predloži da se sadašnji Savet jednostavno raspusti zbog skandaloznih odluka. Tek tada bi se, naime, videlo kolika su ovlašćenja pružena njegovim članovima, koliko je Skupština nemoćna pred tim ljudima i koliko je Kojadinović zapravo bio u pravu kad je uporedio Nenada Cekića s rimskim papom. Naime, iako član 29 Zakona o radiodifuziji predviđa mogućnost da Skupština (na predlog Saveta ili na predlog najmanje 20 narodnih poslanika) razreši ovog ili onog člana Saveta, praktično je taj član nemoguće realizovati u ovoj situaciji. Zakon navodi četiri mogućnosti kada poslanici imaju pravo da razreše člana Saveta. Prva je bolest – situacija u kojoj se "na osnovu nalaza nadležne zdravstvene ustanove" utvrdi da je član Saveta "nesposoban za obavljanje dužnosti... u periodu dužem od šest meseci". Druga mogućnost je "ako se utvrdi da je pri podnošenju predloga naveo o sebi neistinite podatke ili propustio da navede podatke o okolnostima iz člana 25 (koji se tiče eventualnog političkog agnažmana člana Saveta ili njegove povezanosti s vlasnicima neke medijske kuće). Treći stav člana 29 opet kaže da član Saveta može biti razrešen "ako se utvrdi da je u toku trajanja mandata... nastupila neka od okolnosti iz člana 25", dok tačka 4 dozvoljava mogućnost smene u slučaju da član Saveta "propusti ili odbije da obavlja dužnost... u periodu od najmanje tri meseca neprekidno ili u periodu od 12 meseci u kome najmanje šest meseci ne obavlja svoju dužnost". I to je to. Ni reči nema o neobjektivnosti, nesavesnom delovanju i sličnim optužbama koje se ovih dana pominju u vezi sa Savetom. Kad se sve to sabere i oduzme, ispada da Skupština zapravo neće moći da uradi ništa po pitanju konačne odluke o dodeli nacionalnih frekvencija – da je apsolutno nemoćna.\nIako ne privlači preveliku pažnju javnosti, izbor radio-stanica koje će imati nacionalnu pokrivenost možda je još čudniji jer se za bar tri pobednika mogu naći brojne zamerke. Radio S i radio Fokus, kao stanice iza kojih stoje čelnici SPS-a (i verovatno kapital te stranke), ne ispunjavaju većinu najbitnijih kriterijuma za izbor – ponašanje u prethodnom periodu više je nego skandalozno, transparentnost kapitala misteriozna, sposobnost "stimulacije domaće radiodifuzije" stvar koju već godinama ne uspevaju da dokažu,... Ono što je ipak najšokantnije jeste izbor radija Indeks. Za početak, u pitanju je radio-stanica u kojoj su u ovoj ili onoj formi bila angažovana bar četvorica članova Saveta – Nenad Cekić kao dugogodišnji urednik i direktor, Aleksandar Vasić kao njegov najbliži saradnik (dok se nisu posvađali), Vladimir Cvetković (savetnik direktora Indexa d.o.o, ali i bitan faktor uređivačke politike u sezoni 2000-2001) i Svetozar Stojanović (predsednik preduzeća i u pomenutoj sezoni "siva eminencija" radija). Uz taj argument, nekako u drugi plan padaju i ekonomska samoodrživost, i sposobnost pravljenja kvalitetnog programa i razvoj domaće radiodifuzije, a priča se opet vraća na način izbora članova Saveta RRA i zabranu njihove povezanosti s ovom ili onom medijskom kućom. Naravno, upitani o ovom segmentu priče, neki članovi Saveta pokazuju duhovitost po kojoj su inače poznati. "Ma, radio sam ja i na B92, a i oni su dobili dozvolu! Šta vam sad to znači", odgovorio je Aleksandar Vasić novinaru "Presa" i to, kako se navodi, "kroz smeh".\nLisica u kokošinjcu >\nSondaže izbornog mnjenja >\nM(j)ešoviti brakovi u BiH >\nObjavljena Odabrana dela Radovana Karadžića >\n"Šejtan mašina" >\nVrhunski stil – Bang&Olufsen >\nBudi svoj čovek >\nPromocija – Microsoft Dynamics NAV >\nIntervju – Ivan Stanković, vlasnik i direktor marketinške agencije Communis >